Οκτώβριος 28, 2021, 12:17:38 μμ\nΣελίδες: « 1 2  4 5 6 ... 22 »\n31 Κουβεντούλα / Σαν σήμερα ... / 25 Μαϊου στις: Μάιος 25, 2009, 00:23:51 πμ\nτο 1085... ο Αλφόνσος ΣΤ' της Καστίλης, παίρνει πίσω το Τολέδο από τους Μουρ.\nτο 1521... τερματίζεται η Δίαιτα της Βέρμης, όταν ο Κάρολος Ε', αυτοκράτορας της Αγίας Ρωμαϊκής Αυτοκρατορίας, εκδίδει το διάταγμα της Βέρμης, με το οποίο κρίνει παράνομο τον Μαρτίνο Λούθηρο.\nτο 1660... μετά από την πρόσκληση των ηγετών της Αγγλικής Κοινοπολιτείας, ο εξόριστος βασιλιάς, Κάρολος Β', φτάνει στο Ντόβερ για να αναλάβει το θρόνο, τερματίζοντας έτσι την 11ετή στρατιωτική κυριαρχία.\nτο 1681... πεθαίνει ο Ισπανός ποιητής Πέδρο Καλδερόν ντε λα Μπάρτσα.\nτο 1783... στη Βαλτιμόρη των ΗΠΑ, ο πατέρας Στέφανος Θεόδωρος Μπάντιν, γίνεται ο πρώτος ρωμαιοκαθολικός ιερέας, που διορίζεται από τις ΗΠΑ.\nτο 1787... στη Φιλαδέλφεια των ΗΠΑ, αρχίζει τις εργασίες της η Συνταγματική Συνέλευση, με πρόεδρο τον Τζορτζ Ουάσιγκτον, προκειμένου να συνταχθεί το νέο Σύνταγμα των ΗΠΑ.\nτο 1789... πεθαίνει ο βοτανολόγος Άντερς Νταλ, ο οποίος έδωσε το όνομά του στη ντάλια.\nτο 1810... οπλισμένοι κάτοικοι του Μπουένος Άιρες εκδιώκουν τον Ισπανό αντιβασιλέα και ιδρύουν μία επαρχιακή κυβέρνηση για την Αργεντινή.\nτο 1827... μετά από 10 μήνες πολιορκίας του Κιουταχή παραδίδονται οι υπερασπιστές της Ακρόπολης των Αθηνών.\nτο 1832... υπογράφεται στο Λονδίνο η Συνθήκη, με την οποία η Ελλάδα ανακηρύσσεται Βασίλειο.\nτο 1834... ο Κολοκοτρώνης και ο Πλαπούτας καταδικάζονται σε θάνατο.\nτο 1865... 300 άνθρωποι χάνουν τη ζωή τους στην Αλαμπάμα των ΗΠΑ, από έκρηξη σε αποθήκη πυρομαχικών.\nτο 1876... σημειώνεται η πρώτη ισοπαλία στην ιστορία του μπέιζμπολ στον αγώνα Ατλέτικς -Λούισβιλ 2-2.\nτο 1880... γεννιέται ο νευρολόγος Ζαν Λεξάντρ Μπαρέ, γνωστός από την ανακάλυψη του συνδρόμου Γκιγιέν-Μπαρέ.\nτο 1889... γεννιέται ο Αμερικανός, ρωσικής καταγωγής, Ιγκόρ Σικόρσκι, ο οποίος σχεδίασε το ελικόπτερο και το αεροπλάνο με τέσσερις μηχανές.\nτο 1895... δημιουργείται η Δημοκρατία της Ταϊβάν, με Πρόεδρο τον Τανγκ Τσινγκ-σουνγκ.\nτο 1895... ο Όσκαρ Ουάιλντ καταδικάζεται σε δύο χρόνια φυλάκιση για σοδομισμό.\nτο 1897... γεννιέται ο Αμερικανός πρωταθλητής στο μποξ Τζιν Τιούνι.\nτο 1900... ο 78χρονος Έιρ Μ. Σο γίνεται ο γηραιότερος χρυσός ολυμπιονίκης.\nτο 1904... νέα σημαντικά ευρήματα ανακαλύπτονται στην Κνωσό της Κρήτης.\nτο 1911... στο Μεξικό, ο Εμιλιάνο Ζαπάτα αρχίζει την επανάσταση, ενώ παραιτείται ο Πόεδρος Ντίαζ, μετά την ήττα των κυβερνητικών δυνάμεων από τους επαναστάτες.\nτο 1914... η Μεγάλη Βρετανία προτείνει μερική αυτονομία στην Ιρλανδία. Η ιρλανδική αυτονομία ωστόσο τίθεται υπό αίρεση κατά τη διάρκεια του Α' Παγκοσμίου Πολέμου.\nτο 1925... δημιουργείται στις ΗΠΑ η NFL (National Forensics League), ένας διαγωνισμός "λόγου" των μαθητών του Γυμνασίου.\nτο 1925... ο δσκαλος Τζον Σκοπς, παραπέμπεται στη δικαιοσύνη επειδή διδάσκει την απαγορευμένη θεωρία της εξέλιξης του Δαρβίνου.\nτο 1926... γεννιέται ο τρομπετίστας της τζαζ και μπαντλίντερ, Μάιλς Ντέιβις.\nτο 1935... ο θρυλικός σπρίντερ και άλτης Τζέσε Όουενς, ο μύθος των Ολυμπιακών Αγώνων του Βερολίνου το 1936, σπάει έξι παγκόσμια ρεκόρ σε μία ώρα.\nτο 1935... ο Μπέιμπι Ρουθ σημειώνει το 714ο και τελευταίο home run της καριέρας του για τους Boston Braves στον αγώνα μπέιζμπολ με τους Pittsburgh Pirates στο Forbes Field.\nτο 1935... στη Γερμανία, ο Χίτλερ αντιδρά στη συμφωνία αμοιβαίας υποστήριξης σε περίπτωση πολέμου μεταξύ ΕΣΣΔ και Γαλλίας, θεωρώντας ότι παρόμοιες συμφωνίες στρέφονταν στρατιωτικά εναντίον του Ράιχ.\nτο 1937... φτάνει στην Αθήνα ο Τούρκος πρωθυπουργός Ισμέτ Ινονού και αρχίζουν οι συνομιλίες των δύο κρατών.\nτο 1939... γεννιέται ο Αμερικανός ηθοποιός Ίαν ΜακΚέλεν.\nτο 1939... η Μόσχα αυξάνει τον προϋπολογισμό για το στρατό κατά 66%.\nτο 1940... κατά τη διάρκεια του Β' Παγκοσμίου Πολέμου, ξεκινά η μάχη του Ντινκέρκ στη Γαλλία.\nτο 1940... πεθαίνει ο Αμερικανός σκηνοθέτης Τζο Ντε Γκράς, ο οποίος υπήρξε ένας από τους πρωτοπόρους του Χόλιγουντ.\nτο 1942... ο Άρης Βελουχιώτης, κατά κόσμον Θανάσης Κλάρας, συγκροτεί την πρώτη ένοπλη ομάδα του ΕΑΜ.\nτο 1944... γεννιέται ο Αμερικανός σκηνοθέτης και μαριονετίστας, Φρανκ Οζ, ο οποίο συμμετείχε στο Mupet Show και στη Sesame Street.\nτο 1946... η Βουλή της Υπεριορδανίας καθιστά τον εμίρη Αμπντουλάχ, βασιλιά.\nτο 1950... η Βρετανία, η Γαλλία και οι ΗΠΑ συμφωνούν να διανείμουν όπλα στη Μέση Ανατολή, ανάλογα με τις ανάγκες του Ισραήλ και των αραβικών κρατών.\nτο 1953... στις ΗΠΑ, νέες ατομικές δοκιμές πραγματοποιούνται στην έρημο της Νεβάδας.\nτο 1959... η Βουλγαρία αρνείται ευσχήμως την πληρωμή πολεμικών επανορθώσεων στην Ελλάδα.\nτο 1960... κατά τη διάρκεια των συνομιλιών Κίνας-Νεπάλ για τον καθορισμό των μεταξύ τους συνόρων και την κυριότητα του όρους Έβερεστ, κινέζικη ορειβατική ομάδα φτάνει στην κορυφή του ψηλότερου βουνού από τα νότια.\nτο 1961... ο Πρόεδρος των ΗΠΑ, Τζον Κένεντι, ανακοινώνει την πρόθεσή του να στείλει τον πρώτο "άνθρωπο στο φεγγάρι", πριν το τέλος της δεκαετίας.\nτο 1961... σοβαρά επεισόδια κατά τη διάρκεια αντιρατσιστών διαδηλωτών σημειώνονται στο Μοντγκόμερι του αμερικανικού Νότου.\nτο 1963... στην Αντίς Αμπέμπα της Αιθιοπίας, ιδρύεται ο Οργανισμός της Αφρικανικής Ενότητας.\nτο 1965... ο Μοχάμετ Άλι κερδίζει τον Σονι Λιστον στο Λιούιστον του Μέιν με νοκ άουτ στον πρώτο γύρο.\nτο 1966... εκτοξεύεται από τις ΗΠΑ ο Explorer 32. Το πρόγραμμα Explorer ήταν η πρώτη επιτυχημένη αποστολή μη επανδρωμένων αεροσκαφών στο διάστημα.\nτο 1967... η Σέλτικ είναι η πρώτη βρετανική ομάδα, που κερδίζει το Κύπελλο Πρωταθλητριών Ευρώπης νικώντας στη Λισσαβόνα την Ίντερ του προπονητή Helenio Herrera και του Sandro Mazzola με 2-1.\nτο 1972... οι τελευταίοι αμερικανικοί κατασκοπευτικοί δορυφόροι εκτοξεύονται από την αεροπορική βάση Βάντενμπεργκ στην Καλιφόρνια.\nτο 1973... αποκαλύπτεται μυστική οργάνωση στο Πολεμικό Ναυτικό, που σκοπεύει να ανατρέψει με στάση τη χούντα. Συλλαμβάνονται οι αντιναύαρχοι ε.ε. Κ. Εγκολφόπουλος, πρώην αρχηγός Στόλου, και Ι. Μηναίος.\nτο 1973... ο Βρετανός συνθέτης Μάικ Όλφιλντ, κυκλοφορεί το δίσκο "Tubular Bells".\nτο 1977... η Λίβερπουλ κατακτά το πρώτο της Κύπελλο Πρωταθλητριών νικώντας την Γκλάντμπαχ στη Ρώμη με 3-1.\nτο 1977... κάνει πρεμιέρα η ταινία "Ο πόλεμος των Άστρων" του ελληνικής καταγωγής σκηνοθέτη, Τζορτζ Λούκας.\nτο 1978... γεννιέται ο κλακετίστας Μπιλ "Μποτζτάνγκλς" Ρόμπινσον.\nτο 1979... 271 νεκροί είναι ο απολογισμός του πλέον πολύνεκρου αεροπορικού δυστυχήματος στις ΗΠΑ, όταν το αεροπλάνο τύπου DC-10 συντρίβεται στο Σικάγο, λίγο μετά την απογείωσή του.\nτο 1979... γεννιέται ο Βρετανός Τζόνι Γουίλκινσον, αστέρας του αγγλικού ράγκμπι.\nτο 1981... στο Ριάντ συγκροτείται το Συμβούλιο Συνεργασίας του Κόλπου, ανάμεσα στα εξής κράτη: Κουβέιτ, Μπαχρέιν, Κατάρ, Σαουδική Αραβία, Ομάν και Ηνωμένα Αραβικά Εμιράτα.\nτο 1982... στον πόλεμο των Φόκλαντ, δύο βρετανικά πλοία ναυαγούν, με αποτέλεσμα να χαθούν 24 ζωές.\nτο 1983... έξι χρόνια μετά το πρώτο επεισόδιο, κάνει πρεμιέρα το έκτο επεισόδιο του "Πολέμου των Άστρων", η "Επιστροφή των Τζεντάι".\nτο 1983... στο Ολυμπιακό Στάδιο διεξάγεται ο τελικός του Κυπέλλου Πρωταθλητριών και το Αμβούργο κερδίζει τη Γιουβέντους 1-0 με γκολ-φάουλ του Φελιξ Μαγκαθ στα πρώτα λεπτά. Ο πρώτος σκόρερ του θεσμού με 6 γκολ, Παολο Ροσι, δεν σκοράρει, παρ' ότι πλαισιώνεται από τους Πλατινι, Μποντζεκ, Μπετεγκα, Σιρεα.\nτο 1985... στο Κουβέιτ, ο εμίρης σώζεται από βομβιστική επίθεση που γίνεται εναντίον του. Την ευθύνη αναλαμβάνει η εξτρεμιστική οργάνωση Τζιχάντ Ισλάμι.\nτο 1985... στο Μπαγκλαντές, ένας τροπικός κυκλώνας στοιχίζει τη ζωή σε περίπου 10.000 ανθρώπους.\nτο 1985... το Σάρλοτ Μότορ Σπίντγουεϊ φιλοξενεί τον πρώτο του αγώνα NASCAR, νικητής του οποίου είναι ο Νταρελ Γουάλτριπ.\nτο 1988... πεθαίνει ο Γερμανός φυσικός Ερνστ Ρούσκα, ο οποίος κατασκεύασε το ηλεκτρονικό μικροσκόπιο. Το 1986 τιμήθηκε με βραβείο Νόμπελ το 1986.\nτο 1989... ο Μιχαήλ Γκορμπατσόφ εκλέγεται Πρόεδρος της ΕΣΣΔ\nτο 1990... στην πρώτη έκτακτη σύνοδο του Συμβουλίου Ασφαλείας του ΟΗΕ για την εκτόνωση της νέας κρίσης μεταξύ Ισραηλινών και Αράβων, ο ηγέτης της ΟΑΠ, Γιάσερ Αραφάτ, κατηγορεί το Ισραήλ ότι, εξαπέλυσε πόλεμο εξόντωσης των Παλαιστινίων σε όλα τα μέτωπα.\nτο 1991... 15.000 Εβραίοι της Αιθιοπίας μεταφέρονται με αερογέφυρα από την Αντίς Αμπέμπα στο Ισραήλ, καθώς οι ανταρτικές δυνάμεις πλησιάζουν την πρωτεύουσα της Αιθιοπίας.\nτο 1991... για πρώτη φορά Γερμανός ηγέτης, ο Χέλμουτ Κολ, παραβρίσκεται στα Χανιά για τον εορτασμό της επετείου από τα 50 χρόνια της Μάχης της Κρήτης.\nτο 1992... ο βετεράνος πολιτικός Όσκαρ Λουίτζι Σκάλφαρο εκλέγεται Πρόεδρος της Ιταλίας.\nτο 1992... ο πρόεδρος της Ευρωπαϊκής Επιτροπής Ζακ Ντελόρ αναγορεύεται επίτιμος διδάκτορας του Πανεπιστήμιου Αθηνών.\nτο 1993... πεθαίνει από ανακοπή καρδιάς ο γλύπτης Μέμος Μακρής.\nτο 1993... στη Γουατεμάλα, ο Πρόεδρος Χόρχε Σεράνο ανακοινώνει ότι, αναστέλλει την ισχύ του συντάγματος, διαλύει το Κοινοβούλιο και συγκαλεί συντακτική συνέλευση που θα εκπονήσει ένα νέο σύνταγμα.\nτο 1994... έκτακτα περιοριστικά μέτρα στην κυκλοφορία αυτοκινήτων και στην κατανάλωση καυσίμων από τη βιομηχανία, ανακοινώνει το ΥΠΕΧΩΔΕ εξαιτίας της αυξημένης ατμοσφαιρικής ρύπανσης, που οδήγησε 40 άτομα στο νοσοκομείο.\nτο 1994... στη Βρετανία, τη Γερμανία, την Ολλανδία, την Ισλανδία και τη Νέα Ζηλανδία επικρατεί πανικός εξαιτίας του σαρκοβόρου ιού, ο οποίος έχει προκαλέσει δεκάδες θυμάτων.\nτο 1995... πεθαίνει από καρκίνο σε ηλικία 48 ετών ο Κρέζιμιρ Κόζικ, ένας από τους μεγαλύτερους μπασκετμπολίστες της Ευρώπης, προπονητής και πρεσβευτής της Κροατίας στα Ηνωμένα Έθνη\nτο 1995... στις ΗΠΑ, αρχίζουν οι πρώτες επίσημες συνομιλίες για την ειρήνη στη Βόρεια Ιρλανδία, μεταξύ του Βρετανού υπουργού αρμόδιου για την περιοχή Πάτρικ Μέιχιου και του ηγέτη του Σιν Φέιν Τζέρι Ανταμς.\nτο 1996... η Κριστίνα Σάντσεζ γίνεται η πρώτη γυναίκα ταυρομάχος στην Ευρώπη.\nτο 1996... το Βιετνάμ χαιρετίζει το διορισμό του πρώτου πρεσβευτή των ΗΠΑ στο Ανόι, Ντάγκλας Πάτερσον.\nτο 1997... η Μαρία Παγκάλου κατακτά 2 αργυρά μετάλλια στο 13ο Πανευρωπαϊκό Πρωτάθλημα Ρυθμικής Γυμναστικής στην Πάτρα.\nτο 1997... ο Άρης υποβιβάζεται για πρώτη φορά στην ιστορία του στη Β' Εθνική.\nτο 1997... ο Ολυμπιακός ανακηρύσσεται πρωταθλητής Ελλάδος στο ποδόσφαιρο έπειτα από 10 χρόνια.\nτο 1997... ο Στορμ Θέρμοντ, γίνεται το μακροβιότερο μέλος της Γερουσίας των ΗΠΑ, με θητεία 41 χρόνια και 10 μήνες.\nτο 1997... στη Σιέρα Λεόνε, με στρατιωτικό πραξικόπημα, αντικαθίσταται ο Πρόεδρος Αχμάντ Τετζάν Καμπάχ, με το στρατηγό Τζόνι Πολ Κόρομαχ.\nτο 1997... στο Ιράν, ο μετριοπαθής Μοχάμαντ Χατάμι εκλέγεται Πρόεδρος της χώρας.\nτο 1999... πεθαίνει η πρώτη χρυσή ολυμπιονίκης (100μ σε 12.2'' το 1928) Ελίζαμπεθ Ρομπινσον Σβαρτζ σε ηλικία 87 ετών στο Κολοράντο.\nτο 2000... ο Λίβανος γιορτάζει την απελευθέρωση της νότιας πλευράς της χώρας, μετά από 22 χρόνια ισραηλινής κατοχής.\nτο 2001... ο 32χρονος Έρικ Γουέιχενμαϊερ είναι ο πρώτος τυφλός, που φτάνει στην κορυφή του Έβερεστ. Την ίδια χρονιά, την υψηλότερη κορυφή του κόσμου πατά και ο γηραιότερος ορειβάτης, ο 64χρονος Αμερικανός Σέρμαν Μπουλ.\nτο 2002... ένα Μπόινγκ 747 των Κινεζικών Αερογραμμών, διαχωρίζεται στον αέρα και πέφτει στο Στενό της Ταϊβάν, παρασέρνοντας στο θάνατο 225 ανθρώπους.\nτο 2002... ο Ολυμπιακός στέφεται για πρώτη φορά στην ιστορία του πρωταθλητής Ευρώπης στο πόλο νικώντας 9-7 τη Χόνβεντ στον τελικό της Βουδαπέστης.\nτο 2003... η Τουρκάλα Σερτάμπ Ερενέρ με το τραγούδι ''Every Way That I Can'', που χαρακτηρίζεται από έντονα στοιχεία έθνικ κατακτά την πρώτη θέση στον 48ο διαγωνισμό τραγουδιού της Γιουροβίζιον, που πραγματοποιείται στη Ρήγα της Λετονίας. Είναι η πρώτη φορά, που η Τουρκία κερδίζει στο διαγωνισμό αυτό και η πρώτη, που συμμετείχε με τραγούδι με αγγλικό στίχο. Η Ελλάδα καταλαμβάνει την 17η θέση και η Κύπρος την 20η.\nτο 2003... ο Ολυμπιακός νικά την Ξάνθη εκτός έδρας (5-1) και κατακτά το 7ο σερί πρωτάθλημα στο ποδόσφαιρο, δημιουργώντας ένα ρεκόρ, που δύσκολα θα επαναληφθεί.\n32 Κουβεντούλα / Σαν σήμερα ... / Παγκόσμια Ημέρα Χελώνας στις: Μάιος 23, 2009, 00:18:25 πμ\nΗ Παγκόσμια Ημέρα Χελώνας γιορτάζεται κάθε χρόνο στις 23 Μαΐου. Είναι μία εκδήλωση που ξεκίνησε από τις ΗΠΑ και\nαποκτά χρόνο με το χρόνο παγκόσμιο ενδιαφέρον, καθώς η χελώνα αντιμετωπίζει πολλές δυσκολίες και απειλείται με\nεξαφάνιση. Στην Ελλάδα, τα φώτα της δημοσιότητας τραβούν οι θαλάσσιες χελώνες «Καρέτα-Καρέτα». Στη χώρα μας\nωοτοκεί ο μεγαλύτερος πληθυσμός της Μεσογείου και βρίσκεται υπό την απειλή της ανθρώπινης δραστηριότητας.\nΤην προστασία των θαλάσσιων χελωνών στην Ελλάδα έχει αναλάβει εδώ και 25 χρόνια η μη κυβερνητική οργάνωση\n«Αρχέλων». Με τους εθελοντές της απ' όλο τον κόσμο, οργανώνει προγράμματα στις σημαντικότερες παραλίες ωοτοκίας των χελωνών (Ζάκυνθο,\nΠελοπόννησο, Κρήτη), με σκοπό τη μελέτη και προστασία τους.\nΗ οργάνωση διατηρεί από το 1994 «νοσοκομείο» θαλάσσιων χελωνών στη Γλυφάδα (3η Μαρίνα Γλυφάδας, πίσω από τη στάση του ΤΡΑΜ «Παλαιό\nΔημαρχείο») για την περίθαλψη και την επανένταξή τους στο φυσικό τους περιβάλλον. Το Κέντρο είναι ανοιχτό για το κοινό τα Σαββατοκύριακα από τις\n33 Κουβεντούλα / Σαν σήμερα ... / 23 Μαϊου στις: Μάιος 23, 2009, 00:15:41 πμ\nτο 1430... οι Βουργουνδοί συλλαμβάνουν τη Ζαν ντ' Άρκ και αργότερα την πωλούν στους Άγγλους.\nτο 1618... η "Εκπαραθύρωση" απεσταλμένων του Πάπα από Προτεστάντες στην Πράγα, επισπεύδει την έναρξη του Τριακονταετούς Πολέμου.\nτο 1701... απαγχονίζεται ο διαβόητος Βρετανός κάπτεν Κιντ, για πειρατεία και φόνο.\nτο 1707... γεννιέται ο Σουηδός φυσιοδίφης, Κάρολους Λίνεους, ο οποίος ανέπτυξε την ορολογία για την ταξινόμηση των φυτών και των ζώων.\nτο 1785... σε επιστολή του, ο Βενιαμίν Φραγκλίνος περιγράφει την τελευταία του ανακάλυψη, τα γυαλιά διπλής εστίασης, για πρεσβυωπία και για μυωπία.\nτο 1788... η Νότια Καρολίνα είναι η 8η Πολιτεία, που επικυρώνει το Σύνταγμα των Ηνωμένων Πολιτειών.\nτο 1790... γεννιέται ο Γάλλος εξερευνητής Ζιλ Ντιμόντ ντ' Ουρβίλ, εξερευνητής του Ειρηνικού Ωκεανού, της Αυστραλίας, της Ν. Ζηλανδίας και της Ανταρκτικής.\nτο 1810... γεννιέται η Σάρα Μάργκαρετ Φούλερ, Αμερικανίδα δημοσιογράφος, κριτικός και υπέρμαχος των δικαιωμάτων της γυναίκας. Πέθανε σε ναυάγιο κατά την επιστροφή της στην Αμερική από την Ιταλία, το 1850.\nτο 1873... η πρώτη καρτ-ποστάλ αποστέλλεται από το Σαν Φρανσίσκο.\nτο 1878... η Κύπρος προσαρτάται στην Αγγλία, μετά από μυστική συμφωνία με την Τουρκία.\nτο 1883... γεννιέται ο Αμερικανός ηθοποιός και παραγωγός Ντάγκλας Φέρμπανκς, πρωταγωνιστής σε ταινίες όπως "Το σημάδι του Ζορό" (1920) και "Οι Τρεις Σωματοφύλακες" (1921), δεινός ξιφομάχος. Πέθανε το 1939.\nτο 1886... πεθαίνει ο Λέοπολντ φον Ράνκε, ένας από τους σημαντικότερους Γερμανούς ιστορικούς του 19ου αιώνα, σε ηλικία 91 ετών.\nτο 1893... ιδρύεται ο Εθνικός Γυμναστικός Σύλλογος, το δεύτερο σημαντικότερο αθηναϊκό αθλητικό σωματείο, από 12 μέλη του Πανελληνίου ΓΣ που διαφωνούν με την πολιτική του προέδρου Ιωάννη Φωκιανού. Ήδη από τον Φεβρουάριο του ιδίου έτους έχει διαγραφεί ο Ν.Α. Κοτσελόπουλος, ενώ η διάσταση των απόψεων έχει αιτία το γεγονός ότι ο σύλλογος διοργανώνει αγώνες δαπανηρούς για λίγους εκλεκτούς θεατές, ενώ θα έπρεπε να απευθύνεται στα ευρύτερα λαϊκά στρώματα.\nτο 1900... αρχίζει τη λειτουργία του στη Νέα Υόρκη το πρακτορείο ειδήσεων Associated Press.\nτο 1901... στην Ιταλία, αυτοκτονεί ο δολοφόνος του βασιλιά Ουμβέρτου, Μπρέσι, ενώ περιμένει στο κελί του μελλοθανάτου την εκτέλεσή του.\nτο 1908... γεννιέται ο Αμερικανός φυσικός Τζον Μπάρντιν, συνεφευρέτης του τρανζίστορ.\nτο 1909... στις ΗΠΑ, το κοινό μένει άφωνο όταν η αστυνομία παρεμβαίνει και διακόπτει διάλεξη της Έμα Γκόλντμαν, που δηλώνει αναρχική.\nτο 1910... γεννιέται ο Αμερικανός Σκάτμαν Κρόδερς, ηθοποιός, τραγουδιστής και χορευτής, γνωστός για το ταλέντο του να τραγουδάει "σκατ", δηλαδή με φθόγγους χωρίς νόημα, κάτι που συνηθίζεται στη τζαζ μουσική.\nτο 1910... χαλάζι μεγέθους καρυδιού πέφτει στο Δομοκό, καταστρέφει τις στέγες σπιτιών, σκοτώνει πολλά ζώα και προξενεί ζημιές, που υπολογίζονται σε ένα εκατομμύριο δραχμές.\nτο 1911... ψηφίζεται το νέο Σύνταγμα της Ελλάδας.\nτο 1912... η Γερμανία ναυπηγεί το μεγαλύτερο πλοίο στον κόσμο, το ''Ιμπερατόρ'', 50.000 τόνων, που δρομολογήθηκε στη γραμμή Αμβούργο-Αμερική.\nτο 1915... η Ιταλία συντάσσεται με τη Αντάντ κατά τον Α' Παγκόσμιο Πόλεμο, μετά την κήρυξη του πολέμου κατά της Αυστροουγγαρίας. Την ίδια μέρα στο Δυτικό Μέτωπο η 2η Βρετανική Στρατιά ανακόπτει τη γερμανική προέλαση στην Υπρ. Μέσα σε ένα μήνα, οι Γερμανοί έχουν χάσει 35.000 άνδρες, οι Βρετανοί 60.000 και οι Γάλλοι 10.000.\nτο 1922... ο Τζιν Τάνεϊ χάνει μετά από 15 γύρους από τον Χαρι Γκρεμπ στην μοναδική ήττα στην καριέρα του για την κατηγορία ελαφρών βαρών.\nτο 1923... στο Βέλγιο, ιδρύεται ο εθνικός αερομεταφορέας ''Sabena''.\nτο 1929... εξαπλώνεται με τρομακτικούς ρυθμούς η λέπρα στην Αθήνα.\nτο 1931... υπογράφεται νέα ελληνογαλλική εμπορική συμφωνία και ρυθμίζεται το θέμα εισαγωγής ελληνικών κρασιών στη Γαλλία.\nτο 1933... γεννιέται η ηθοποιός της τηλεόρασης, Τζόαν Κόλινς, διάσημη από το ρόλο της Αλέξις στη σαπουνόπερα "Δυναστεία". Η Κόλινς έκανε το ντεμπούτο της στο θέατρο, σε ηλικία 9 ετών, στο "Κουκλόσπιτο" του Ίψεν.\nτο 1934... στη Λουϊζιάνα των ΗΠΑ, η αστυνομία σκοτώνει τους δυο γνωστούς ληστές και δολοφόνους Μπόνι Πάρκερ και Κλάιντ Μπάροου.\nτο 1937... πεθαίνει ο Αμερικανός μεγιστάνας και φιλάνθρωπος Τζον Ντ. Ρόκφελερ, σε ηλικία 98 ετών.\nτο 1940... ο Φράνκ Σινάτρα ηχογραφεί με την Ορχήστρα Τόμι Ντόρσι το "I'll Never Smile Again" το πρώτο από μια σειρά Νο 1 τραγούδια, που θα επιτύχει με αυτή την ορχήστρα.\nτο 1944... βρετανικά και αμερικανικά στρατεύματα ξεκινούν μεγάλη επίθεση από το Αντζιο της Ιταλίας.\nτο 1945... αυτοκτονεί ο Χάινριχ Χίμλερ, αρχηγός των SS. Την ίδια μέρα στη Βρετανία, με την κατάρρευση της πολεμικής κυβέρνησης συνασπισμού, ο πρωθυπουργός Ουίνστον Τσόρτσιλ παραιτείται και προσφεύγει σε εκλογές, που θα γίνουν στις 5 Ιουλίου.\nτο 1949... ιδρύεται η Ομοσπονδιακή Δημοκρατία της Γερμανίας (Δυτική Γερμανία).\nτο 1949... οι Αμερικανοί αποφασίζουν τη συνέχιση της αποστολής οικονομικής βοήθειας στην Ελλάδα και μετά το 1952, οπότε έληγε η προθεσμία.\nτο 1951... γεννιέται ο Ανατόλι Καρπόφ, ο Ρώσος παγκόσμιος πρωταθλητής στο σκάκι.\nτο 1952... στις ΗΠΑ, ο Πρόεδρος Τρούμαν δίνει διαταγή για την επιστροφή των σιδηροδρομικών γραμμών στους ιδιοκτήτες τους, μετά από την 21μηνη κατοχή του στρατού.\nτο 1954... η Ουγγαρία συντρίβει την Αγγλία στο Νεπ Στάντιον της Βουδαπέστης με 7-1 σε έναν αγώνα που η Αγγλία θέλει να πάρει την άτυπη ρεβάνς του 3-6 της 25/11/53 στο Γουέμπλεϊ.\nτο 1958... ο Μάο τσε Τουνγκ ανακοινώνει ότι, η Κίνα αφήνει πίσω της την αγροτική οικονομία για να βαδίσει προς την εκβιομηχάνιση.\nτο 1960... Ισραηλινοί απαγάγουν από την Αργεντινή και οδηγούν στο Ισραήλ τον ανώτατο αξιωματούχο των SS, Άντολφ Άιχμαν, υπεύθυνο για τη λεγόμενη "τελική λύση" του εβραϊκού ζητήματος και την εκδίωξη των Εβραίων, που ζούσαν σε εδάφη γερμανικής κατοχής.\nτο 1961... αρχίζει στη Θεσσαλονίκη η δίκη 10 ατόμων, που κατηγορούνται για κατασκοπεία υπέρ της Βουλγαρίας.\nτο 1962... ξεκινάει η κατασκευή του υπόγειου σιδηρόδρομου στο Κεμπέκ του Καναδά.\nτο 1962... ο Γάλλος στρατηγός Ραούλ Σαλάν, ο οποίος συμμετείχε στην απόπειρα πραξικοπήματος στην Αλγερία και στην Οργάνωση του Μυστικού Στρατού (OAS), καταδικάζεται σε ισόβια δεσμά.\nτο 1968... ορισμένες εφημερίδες της Αθήνας και της Θεσσαλονίκης κυκλοφορούν χωρίς λογοκρισία.\nτο 1976... ο ΠΑΟΚ κατακτά το πρώτο του πρωτάθλημα στο ποδόσφαιρο νικώντας στην τελευταία αγωνιστική τον Εθνικό εκτός έδρας με 0-4.\nτο 1979... στη Βόννη, ο πρώην ναζιστής Καρλ Κάρστενς εκλέγεται Πρόεδρος της Ομοσπονδιακής Δημοκρατίας της Γερμανίας.\nτο 1982... ο Κόλιν Γουίλσον διανύει 294 μίλια με ιστιοσανίδα.\nτο 1983... η πολεμική αεροπορία της Νότιας Αφρικής βομβαρδίζει την πρωτεύουσα της Μοζαμβίκης Μαπούτο, μετά την έκρηξη παγιδευμένου αυτοκινήτου στην Πρετόρια.\nτο 1986... η ΚΥΠ μετονομάζεται σε ΕΥΠ και "μετεξελίσσεται" σε πολιτική οργάνωση.\nτο 1992... πεθαίνει από καρδιά ο Κώστας Δαβουρλής, ένας από τους μεγαλύτερους παίκτες όλων των εποχών στο ελληνικό ποδόσφαιρο με πολύ ισχυρό και ευθύβολο σουτ και μεγάλη ικανότητα στις απευθείας εκτελέσεις φάουλ.\nτο 1992... στο Παλέρμο της Σικελίας, σκοτώνεται ο δικαστής Τζιοβάνι Φαλκόνε, διώκτης της μαφίας, όταν το αυτοκίνητο, που επέβαινε δέχθηκε βομβιστική επίθεση.\nτο 1993... στην Αθήνα φτάνει ο Πρόεδρος της Τσεχίας Βάσλαβ Χάβελ για να παραβρεθεί στην τελετή απονομής των βραβείων Ωνάση, όπου τιμάται με το ειδικό βραβείο για την προστασία την ανθρωπότητας.\nτο 1993... στην Καμπότζη, περισσότεροι από 1,5 εκατομμύριο άνθρωποι αγνοούν τις απειλές των Ερυθρών Χμερ και ψηφίζουν στις πρώτες ελεύθερες εκλογές, που είχαν να διεξαχθούν στη χώρα περισσότερο από δυο δεκαετίες.\nτο 1994... η Coca Cola ''εισβάλει'' και στην Αλβανία, μέσω του ιταλικού επιχειρηματικού ομίλου ''Φερούτσι'', εγκαινιάζοντας το πρώτο εργοστάσιο παραγωγής της.\nτο 1994... στο Φεστιβάλ Κινηματογράφου των Κανών, ο Χρυσός Φοίνικα απονέμεται στην ταινία "Pulp Fiction", του Κουέντιν Ταραντίνο.\nτο 1995... ανακοινώνεται επίσημα η κυκλοφορία της γλώσσας προγραμματισμού Java.\nτο 1995... στην Τουρκία, ένοπλοι δολοφόνησαν τον εκδότη της εφημερίδας "Γενί Γκιουναϊντίν", Μπεκίρ Κουτμανγκίλ.\nτο 1995... τη διαβεβαίωση ότι, ο ΟΗΕ θα προσφέρει βοήθεια ύψους 456 εκατ. δολαρίων για την ανακούφιση των σεισμοπαθών των νομών Κοζάνης και Γρεβενών, δίνει ο γ.γ. Μπούτρος Γκάλι στον δήμαρχο Αθηναίων Δημήτρη Αβραμόπουλο, με τον οποίο συναντάται στη Νέα Υόρκη.\nτο 1995... το Ισραήλ αποφασίζει να αναστείλει την απόφασή του να απαλλοτριώσει 530 στρέμματα γης στην αραβική Ανατολική Ιερουσαλήμ.\nτο 1996... υπογράφεται η σύμβαση για την κατασκευή της λεωφόρου Σταυρού-Ελευσίνας, για τη σύνδεση των δύο εθνικών οδών με το νέο αεροδρόμιο των Σπάτων.\nτο 1997... πολιτικές διαστάσεις παίρνει το θέμα των απόψεων του Γιώργου Παπανδρέου για το διαχωρισμό σκληρών και μαλακών ναρκωτικών.\nτο 1998... o Explorer I παύει να εκπέμπει σήμα. Πρόκειται για τον πρώτο αμερικανικό δορυφόρο της γης, ο οποίος εκτοξεύτηκε από το Ακρωτήριο Κανάβεραλ στις 31 Ιανουαρίου 1958.\nτο 1998... ο Ολυμπιακός κατατάσσεται δεύτερος πίσω από την Φερεντσβάρος στο Κύπελλο Κυπελλούχων Ευρώπης στο πόλο μετά από διπλό αγώνα (7/6 & 5/8).\nτο 1999... ο Αμερικανός παλαιστής Όουεν Χαρτ πεθαίνει κατά τη διάρκεια αγώνα πυγμαχίας.\nτο 1999... ο Γιώργος Παπανδρέου του Πανηλειακού γίνεται ο δεύτερος παίκτης στην ιστορία του ελληνικού ποδοσφαίρου που αγωνίζεται ως τερματοφύλακας σε ολόκληρο τον αγώνα με τον Άρη στο Χαριλάου αφού ο Πανηλειακός δεν διαθέτει τερματοφύλακα. Ο Θεόφιλος Βερνέζης της ΑΕΚ ήταν ο μόνιμος αντικαταστάτης του Στέλιου Σεραφείδη στην δεκαετία του '60 παίζοντας σε 5 αγώνες.\nτο 2002... πεθαίνει σε ηλικία 90 ετών, ο Σαμ Σνεντ, ένας από τους σημαντικότερους αθλητές του γκολφ στον κόσμο.\nτο 2003... γεννιέται το πρώτο κλωνοποιημένο ελάφι, ο Ντιούι, στην Κτηνιατρική Σχολή του Πανεπιστημίου Α&Μ του Τέξας.\nτο 2003... ο 25χρονος Νεπαλέζος Πέμπα Ντόρζι Σέρπα ανεβαίνει σε χρόνο ρεκόρ στην κορυφή του Έβερεστ, σε 12 ώρες και 45 λεπτά.\nτο 2004... μεγάλος νικητής του 57ου Κινηματογραφικού Φεστιβάλ των Κανών αποδεικνύεται το πολιτικό ντοκιμαντέρ "Φαρενάιτ 9/11" του Αμερικανού σκηνοθέτη Μάικλ Μουρ. Η αναγγελία της απονομής γίνεται δεκτή μέσω καταιγιστικών χειροκροτημάτων, ενώ ο σκηνοθέτης αφιερώνει την ταινία "στα παιδιά του Ιράκ και της Αμερικής " και "σε όλους όσοι υποφέρουν εξαιτίας μας". Το Μεγάλο Βραβείο της Επιτροπής αποσπά το "Old Boy" του Παρκ Τσαν -γουκ (Νότια Κορέα).\n34 Κουβεντούλα / Ελεύθερος χρόνος / Προσοχή Τα τρία λεπτά που σώζουν από τον εφιάλτη στις: Μάιος 22, 2009, 20:30:20 μμ\nΜόνο τρία λεπτά από το χρόνο τους θα χρειάζεται να αφιερώνουν μελλοντικά οι άντρες για να ελέγξουν την υγεία του προστάτη τους. Νέο τεστ μπορεί να δείξει άμεσα αν ο ασθενής έχει προσβληθεί από καρκίνο, μελετώντας υγρό από τον προστατικό αδένα. Μέσα από τη συγκεκριμένη εξέταση ανιχνεύονται τα επίπεδα κιτρικού άλατος, τα οποία συνδέονται άμεσα με τον καρκίνο. Παρ’ όλα αυτά, οι ασθενείς είναι απαραίτητο να υποβάλλονται εν συνεχεία και σε βιοψία, που γίνεται με την εισαγωγή βελόνας στον προστατικό αδένα.\nΗ ομάδα γιατρών που σχεδίασε τη συγκεκριμένη εξέταση πιστεύει ότι κάποια μέρα οι επιστήμονες θα είναι σε θέση να ανιχνεύουν τον καρκίνο του προστάτη πραγματοποιώντας μια αντίστοιχη εξέταση στο σπέρμα, το 50% του οποίου αποτελείται από προστατικό υγρό.\n35 Κουβεντούλα / Υγεία και Ευεξία / Το στρες προσβάλλει τον θυρεοειδή στις: Μάιος 22, 2009, 20:27:28 μμ\n36 Κουβεντούλα / Male Section / Τα σπερματοζωάρια κινούνται με την όσφρηση στις: Μάιος 22, 2009, 20:25:09 μμ\nΚαι τα σπερματοζωάρια διαθέτουν αίσθηση της μυρωδιάς. Αυτό τουλάχιστον υποστηρίζει ο Hanns Hatt, γνωστός στον τομέα ερευνών της όσφρησης. Ο ερευνητής πιστεύει ότι το άρωμα του αγριόκρινου ευνοεί την κινητικότητα των σπερματοζωαρίων.\nΣύμφωνα με όσα γράφει σε βιβλίο του, τα σπερματοζωάρια κινούνται με βάση τις οσμές. Δύο υποδοχείς που βρίσκονται στην κεφαλή τους αντιδρούν σε διάφορες μυρωδιές λουλουδιών και σε διάφορες εσάνς φρούτων. Κατά τον Hatt, δεν είναι αδιανόητο να φανταστεί κανείς ότι όταν στερηθούν την αίσθηση της όσφρησης, τα σπερματοζωάρια θα εμφανίσουν και μειωμένη κινητικότητα.\nΟι έρευνες του γιατρού στην όσφρηση προσφέρουν και πολλές θεραπευτικές προοπτικές. Για παράδειγμα, ο Hatt εξετάζει αν ο ψεκασμός εσάνς πορτοκαλιού πίσω από το αφτί ενός άντρα έχει καλύτερα αποτελέσματα στην καταπολέμηση της αϋπνίας σε σύγκριση με δέκα υπνωτικά χάπια.\n37 Κουβεντούλα / Σαν σήμερα ... / Παγκόσμια Ημέρα Βιοποικιλότητας στις: Μάιος 22, 2009, 07:36:51 πμ\nΚαθιερώθηκε το 1993 από τα Ηνωμένα Έθνη για την καλύτερη κατανόηση και\nευαισθητοποίηση σε θέματα βιοποικιλότητας. Η ποικιλία των ζωικών και φυτικών ειδών\nείναι ουσιαστικής σημασίας για την ανθρώπινη ύπαρξη και διαδραματίζει\nσημαντικό ρόλο για τη βιώσιμη ανάπτυξη και την εξάλειψη της φτώχειας.\nΣύμφωνα με εκθέσεις του ΟΗΕ, το 12% του συνόλου των πτηνών του πλανήτη και το\n10% των φυτών και των ζώων της Γης απειλούνται με εξαφάνιση, εξαιτίας των ανθρώπινων δραστηριοτήτων και της\nυποβάθμισης των βιοτόπων. Ο επιστήμονες προειδοποιούν ότι έως το 2050 θα έχει εξαφανιστεί το ένα τρίτο της πανίδας από τη Γη, εξαιτίας των κλιματικών\nΣτη χώρα μας απειλούνται με εξαφάνιση η καστανή αρκούδα, η μεσογειακή φώκια, η χελώνα καρέτα - καρέτα, η αγριόγατα, ο γυπαετός, η πέστροφα, ενώ\nσε κίνδυνο βρίσκονται ο λύκος, το τσακάλι, ο ασβός, το ζαρκάδι και το ελάφι.\n38 Κουβεντούλα / Σαν σήμερα ... / 22 Μαϊου στις: Μάιος 22, 2009, 07:34:00 πμ\nτο 337... πεθαίνει ο Ρωμαίος Αυτοκράτορας Κωνσταντίνος ο Μέγας ιδρυτής της Βυζαντινής Αυτοκρατορίας.\nτο 1455... ξεκινά ο Πόλεμος των Ρόδων, με το δούκας του Γιορκ να νικά και να αιχμαλωτίζει το βασιλιά Ερρίκο ΣΤ' της Αγγλίας.\nτο 1570... εκδίδεται ο πρώτος Παγκόσμιος Άτλας, με 70 χάρτες.\nτο 1761... υπογράφεται το πρώτο ασφαλιστήριο ζωής στη Φιλαδέλφεια.\nτο 1762... η Σουηδία και η Πρωσία υπογράφουν τη συνθήκη του Αμβούργου.\nτο 1807... ο πρώην αντιπρόεδρος των ΗΠΑ, Άαρον Μπουρ καταδικάζεται για προδοσία.\nτο 1807... ο Τάουνσεντ Σπίκμαν παρουσιάζει το πρώτο αναψυκτικό με ανθρακικό.\nτο 1813... γεννιέται ο μεγάλος Γερμανός συνθέτης κλασικής μουσικής, Ρίχαρντ Βάγκνερ. Από τις πιο γνωστές του όπερες: "Τριστάνος και Ιζόλδη", "Το δαχτυλίδι των Νιμπελούγκεν".\nτο 1819... το ατμόπλοιο SS Savanah ξεκινάει το ταξίδι από το λιμάνι της Σαβάνα στη Τζιόρτζια των ΗΠΑ σε μια προσπάθεια να γίνει το πρώτο του είδους του, που θα διασχίσει τον Ατλαντικό. Το πλοίο τελικά θα φτάσει στο Λίβερπουλ της Αγγλίας στις 20 Ιουνίου.\nτο 1840... απαγορεύεται επίσημα η μεταφορά των Βρετανών καταδίκων στην αποικία της Νέας Νότιας Ουαλίας στην Αυστραλία.\nτο 1844... γεννιέται η Αμερικανίδα ζωγράφος, Μέρι Κασέτ.\nτο 1859... γεννιέται ο Βρετανός συγγραφέας, σερ Άρθουρ Κόναν Ντόιλ, ο οποίος έμεινε ιδιαίτερα γνωστός για τα αστυνομικά του μυθιστορήματα, που είχαν ως κεντρικό τους ήρωα τον Σέρλοκ Χολμς.\nτο 1885... πεθαίνει ο συγγραφέας των "Αθλίων", ο μεγάλος Βίκτορ Ουγκό\nτο 1891... γεννιέται ο Αμερικανός μουσικός της τζαζ, Έντι Έντουαρντς.\nτο 1900... ιδρύεται το ειδησεογραφικό πρακτορείο Ασοσιέτεντ Πρες.\nτο 1906... διεξάγονται στην Αθήνα οι τέταρτοι Ολυμπιακοί Αγώνες από την αναβίωσή τους το 1896, η Μεσολυμπιάδα.\nτο 1906... οι αδελφοί Ράιτ παρουσιάζουν το πρώτο αεροπλάνο.\nτο 1907... γεννιέται ο Βρετανός ηθοποιός και σκηνοθέτης, Λόρενς Ολίβιε, που θεωρείται ως ο κορυφαίος ηθοποιός του 20ου αιώνα.\nτο 1908... γεννιέται ο δημιουργός του Τεν Τεν, ο Βέλγος, Ζορζ Ρεμί, που έμεινε γνωστός με το ψευδώνυμο, Ερζέ.\nτο 1909... στη Γεωργία των ΗΠΑ, οι εργάτες σιδηροδρόμων απεργούν, διαμαρτυρόμενοι για την πρόσληψη νέγρων.\nτο 1914... γεννιέται ο Αμερικανός συνθέτης και μουσικός της τζαζ, Σαν Ρα.\nτο 1914... γεννιέται ο Βρετανός δημοσιογράφος και συγγραφέας, Βανς Πάκαρντ.\nτο 1924... γεννιέται ο Γάλλος τραγουδιστής και στιχουργός, Σαρλ Αζναβούρ\nτο 1930... στην Αθήνα αρχίζει η κατασκευή σημαντικών έργων, με τη φιλοδοξία να γίνει η πρωτεύουσα ευρωπαϊκή πόλη.\nτο 1939... Ιταλία και Γερμανία, οι δυνάμεις του Άξονα, υπογράφουν την "Ατσάλινη Συνθήκη", που τις ενώνει οικονομικά, πολιτικά και στρατιωτικά.\nτο 1943... γεννιέται η Ιρλανδέζα, Μπέτι Γουίλιαμς, που τιμήθηκε με το Νόμπελ Ειρήνης το 1976 για τις προσπάθειες της στην εξεύρεση ειρηνικής λύσης για τη Βόρεια Ιρλανδία.\nτο 1947... οι ΗΠΑ εκτοξεύουν με επιτυχία τον πρώτο βαλλιστικό πύραυλο.\nτο 1947... τίθεται σε ισχύ το Δόγμα Τρούμαν. Επρόκειτο για μια προσπάθεια των ΗΠΑ να εμποδίσουν την εξάπλωση του κομμουνισμού. Σύμφωνα με το Δόγμα Τρούμαν 400 εκατομμύρια δολάρια χορηγούνταν στην Ελλάδα και στην Τουρκία ως οικονομική βοήθεια.\nτο 1949... η Εθνική Ελλάδας μπάσκετ κερδίζει το πρώτο της μετάλλιο (χάλκινο) στο 6ο Πανευρωπαϊκό Πρωτάθλημα που ολοκληρώνεται στο Κάιρο, στη μοναδική φορά που η διοργάνωση φιλοξενείται εκτός Ευρώπης. Οι αγώνες ξεκίνησαν στις 15/5 και η Ελληνική ομάδα με αρχηγό τον Φαίδωνα Ματθαίου του Άρη Θεσσαλονίκης νίκησε διαδοχικά την Ολλανδία, τον Λίβανο, την Τουρκία και την Συρία, ενώ έχασε από τη Γαλλία και την ισχυρή Αίγυπτο, η οποία πήρε τον τίτλο αήττητη.\nτο 1949... πεθαίνει ο αρχιεπίσκοπος Αθηνών Δαμασκηνός.\nτο 1950... γεννιέται ο στιχουργός, Μπέρνι Τούπιν, γνωστός για την επιτυχημένη συνεργασία του με τον Έλτον Τζον.\nτο 1950... η Κομμουνιστική Κίνα παραχωρεί αυτονομία στο Θιβέτ.\nτο 1951... στην Τεχεράνη, 20.000 διαδηλωτές χλευάζουν τους Αμερικανούς και τους Βρετανούς, οι οποίοι καταδικάζουν την αυθαίρετη ιδιωτικοποίηση των πετρελαιοπηγών της Περσίας.\nτο 1959... γεννιέται ο τραγουδιστής των "Σμιθς", Μόρισεϊ.\nτο 1959... οι ΗΠΑ συμφωνούν για πυρηνική συνεργασία με τον Καναδά.\nτο 1960... μια πολύ ισχυρή σεισμική δόνηση συνταράσσει τη Χιλή. Ήταν ο ισχυρότερος σεισμός, που καταγράφηκε ποτέ.\nτο 1966... ο Μπιλ Κόσμπι κερδίζει το ΕΜΙ για τον α' ανδρικό ρόλο για την τηλεοπτική σειρά Spy\nτο 1967... μια μεγάλη πυρκαγιά καταστρέφει ολοκληρωτικά το κατάστημα Innovation στο Βέλγιο με αποτέλεσμα 323 να βρουν το θάνατο και 150 να τραυματιστούν\nτο 1967... πεθαίνει ο Αφροαμερικανός συγγραφέας και ποιητής, Λάνγκστον Χιουγκς\nτο 1968... το σοβιετικό πυρηνικό υποβρύχιο Σκόρπιον βυθίζεται 400 ναυτικά μίλια νοτιοδυτικά από τις Αζόρες παίρνοντας μαζί του το 99μελές του πλήρωμα.\nτο 1969... στις ΗΠΑ, από τη Νέα Υόρκη μέχρι την Καλιφόρνια, φοιτητές καταλαμβάνουν τους πανεπιστημιακούς χώρους, διαμαρτυρόμενοι για τον πόλεμο στο Βιετνάμ.\nτο 1970... αιματηρά επεισόδια σημειώνονται στη Μέση Ανατολή, όταν το Λαϊκό Μέτωπο για την Απελευθέρωση της Παλαιστίνης επιτίθεται στα βόρεια του Ισραήλ σε σχολικό λεωφορείο, με αποτέλεσμα να σκοτωθούν οκτώ παιδιά και τρεις ενήλικοι.\nτο 1970... γεννιέται το διάσημο μοντέλο, Ναόμι Κάμπελ.\nτο 1971... καταστροφικός σεισμός, που συνταράζει την ανατολική Τουρκία σκοτώνει 600 άτομα.\nτο 1972... η Κεϋλάνη κερδίζει την ανεξαρτησία της και μετονομάζεται σε Σρι Λάνκα, μετά από 24 χρόνια βρετανικής κυριαρχίας.\nτο 1972... πεθαίνει ο Βρετανός συγγραφέας και ποιητής, Σεσίλ Ντέι-Λιούις.\nτο 1973... στις ΗΠΑ, ο Πρόεδρος Νίξον παραδέχεται το ρόλο, που έπαιξε ο Λευκός Οίκος στην επιχείρηση συγκάλυψης της υπόθεσης Γουοτεργκέιτ, αλλά ισχυρίζεται ότι, αυτό έγινε για λόγους εθνικής ασφάλειας.\nτο 1975... ακυρώνεται η συμμετοχή της Ροδεσίας στους Ολυμπιακούς Αγώνες του Μόντρεαλ εξαιτίας της ρατσιστικής πολιτικής της.\nτο 1977... με μέση ταχύτητα 188 μιλίων την ώρα, η Τζάνετ Γκάθρι γίνεται η πρώτη γυναίκα οδηγός, που προκρίνεται στο Ινδιανάπολις 500. Λόγω μηχανικής βλάβης δεν τερματίζει, αλλά θα το καταφέρει την επόμενη χρονιά, όταν θα τερματίσει ένατη.\nτο 1981... κατακυρώνεται στην κρατική εταιρία πετρελαίων της Ιταλίας "AGIP" το δικαίωμα για έρευνα και εκμετάλλευση της θαλάσσιας περιοχής του Πρίνου.\nτο 1985... στο Λίβανο, παγιδευμένο αυτοκίνητο, που εκρήγνυται στη Βηρυτό, προκαλεί το θάνατο 60 ανθρώπων και τον τραυματισμό 190.\nτο 1988... ο Ουλφ Τίμερμαν σπάει το φράγμα των 23 μέτρων στη σφαίρα με 23.06 κατά τη διάρκεια των Βενιζελείων στα Χανιά της Κρήτης.\nτο 1990... η πρώην μαρξιστική Νότια Υεμένη και η συντηρητική Βόρεια ενσωματώνονται σ' ένα κράτος.\nτο 1990... ο Άρης κατακτά το 4ο συνεχόμενο νταμπλ στο μπάσκετ.\nτο 1991... η ευρωπαϊκή οργάνωση για την πλήρη κατάργηση των δοκιμών καλλυντικών προϊόντων σε ζώα παρουσιάζει στο Ευρωκοινοβούλιο έκκληση για τον τερματισμό των τεστ, την οποία έχουν υπογράψει πάνω από 2,4 εκατ. Ευρωπαίοι.\nτο 1991... στην Ινδία, η χήρα του δολοφονηθέντα πρωθυπουργού Ρατζίβ Γκάντι, Σόνια, εκλέγεται ομόφωνα πρόεδρος του Κόμματος του Κογκρέσου.\nτο 1992... η υπουργός Πολιτισμού Άννα Ψαρούδα-Μπενάκη παρουσιάζει το έργο διαμόρφωσης της Μονής του Οσίου Λουκά στη Φωκίδα, σε Μουσείο Βυζαντινών Γλυπτών.\nτο 1992... οι ΗΠΑ επιβάλουν πολιτικές και διπλωματικές κυρώσεις στη Σερβία, για το ρόλο της στον εμφύλιο πόλεμο, που συγκλονίζει τη Γιουγκοσλαβία.\nτο 1992... στο ιρακινό Κουρδιστάν, το Δημοκρατικό Κόμμα του Μασούντ Μπαρζανί κερδίζει τις εκλογές.\nτο 1993... στη Ρουμανία, το ποσοστό θνησιμότητας των βρεφών είναι το υψηλότερο μεταξύ 24 ευρωπαϊκών κρατών.\nτο 1993... στην Αίγυπτο, τέσσερις είναι οι νεκροί από έκρηξη βόμβας στο κέντρο του Καΐρου.\nτο 1994... στην Αϊτή, μετά την άρνηση της στρατιωτικής κυβέρνησης να παραιτηθεί, οι ΗΠΑ επιβάλουν πλήρες εμπάργκο, πλην τροφίμων και φαρμάκων.\nτο 1995... μισό εκατομμύριο Πολωνοί προσέρχονται να δουν τον πάπα Ιωάννη Παύλο Β', που πραγματοποιεί επίσημη επίσκεψη στη γενέτειρά του Πολωνία.\nτο 1995... στο Πακιστάν, 16 άτομα σκοτώνονται και 30 τραυματίζονται στο Καράτσι και τις γύρω πόλεις, όπου το Εθνικό Κίνημα Μοχατζίρ κηρύσσει γενική απεργία.\nτο 1996... η Μόνικα Σέλες κερδίζει την Μπάρμπαρα Σετ στον δεύτερο γύρο του Madrid Open, στον πρώτο της ευρωπαϊκό αγώνα μετά την αποτυχία της στο Αμβούργο της Γερμανίας.\nτο 1996... στην Τανζανία, τριήμερο εθνικό πένθος κηρύσσει η κυβέρνηση μετά το ναυάγιο πορθμείου, που μετέφερε περισσότερους από 600 επιβάτες στη λίμνη Βικτόρια.\nτο 1997... τελεσίδικη ποινή κάθειρξης 25 ετών επιβάλει το Πενταμελές Εφετείο Αθήνας στον Γιώργο Κοσκωτά.\nτο 1998... κι ενώ το σκάνδαλο Λεβίνσκι ταλανίζει την Αμερική, το δικαστήριο, που εκδικάζει την υπόθεση αποφασίζει, ότι μπορούν να κληθούν ως μάρτυρες και πράκτορες των μυστικών υπηρεσιών\nτο 1998... στη Βόρεια Ιρλανδία προτεστάντες και καθολικοί αποδέχονται ένα σύμφωνο ειρήνης\nτο 1999... η 27χρονη ποδοσφαιριστής Μία Χαμ σημειώνει το 108ο της γκολ με την εθνική ομάδα των ΗΠΑ στο Ορλάντο και γίνεται η κάτοχος του παγκοσμίου ρεκόρ περισσοτέρων γκολ με εθνική ομάδα.\nτο 1999... η Βούλα Τσιαμίτα του Πανελληνίου Γ.Σ. κάνει πανελλήνιο ρεκόρ στο τριπλούν με 14.67 στο διεθνές μίτινγκ "Παπαφλέσσεια".\nτο 1999... η Μάντσεστερ Γιουνάιτεντ κερδίζει τη Νιουκάστλ με 2-0 στον 121ο τελικό του Κυπέλλου Αγγλίας και γίνεται η πρώτη ομάδα που κατακτά τρία νταμπλ. O Αλεξ Φέργκιουσον γίνεται ο πρώτος προπονητής με 4 Κύπελλα Αγγλίας.\nτο 2004... μετά από επτά χρόνια, ο Παναθηναϊκός επιστρέφει δυναμικά στους τίτλους με την κατάκτηση του νταμπλ. Η νίκη του επί του Πανηλειακού στον Πύργο επισφραγίζει και τυπικά την επιστροφή του τριφυλλιού στην κορυφή του πρωταθλήματος, τερματίζοντας την επταετή κυριαρχία του αιώνιου αντιπάλου, Ολυμπιακού.\n39 Κουβεντούλα / Σαν σήμερα ... / Παγκόσμια Ημέρα Πολιτισμού στις: Μάιος 21, 2009, 00:35:01 πμ\nΤον Νοέμβριο του 2001 η Γενική Συνέλευση των Ηνωμένων Εθνών αποφάσισε να\nανακηρύξει την 21η Μαΐου ως Παγκόσμια Ημέρα για την Πολιτισμική Διαφορετικότητα,\nτον Διάλογο και την Ανάπτυξη. Κάλεσε όλα τα κράτη - μέλη, τις διακυβερνητικές και μη\nκυβερνητικές οργανώσεις να διοργανώσουν εκδηλώσεις, που θα διευρύνουν τη γνώση\nτων λαών σχετικά με τον παγκόσμιο πολιτιστικό πλούτο και να ενθαρρύνουν\nμέσω της εκπαίδευσης και των μέσων μαζικής ενημέρωσης τη γνώση της αξίας της\n40 Κουβεντούλα / Σαν σήμερα ... / 21 Μαϊου στις: Μάιος 21, 2009, 00:32:45 πμ\nτο 428 π.X. ... γεννιέται ο φιλόσοφος Πλάτωνας.\nτο 1471... γεννιέται ο Γερμανός ζωγράφος Άλμπερχτ Ντύρερ.\nτο 1527... γεννιέται ο βασιλιάς της Ισπανίας, Φίλιππος Β'.\nτο 1844... γεννιέται ο Γάλλος ζωγράφος, Ανρί Ρουσό.\nτο 1864... ο ελληνικός στρατός αποβιβάζεται στα Επτάνησα.\nτο 1881... ιδρύεται ο Αμερικανικός Ερυθρός Σταυρός από την Κλάρα Μπάρτον.\nτο 1891... οι Τζέιμς Τζον Κόρμπετ και Πίτερ Τζάκσον πυγμαχούν για 61 γύρους χωρίς αποτέλεσμα.\nτο 1904... γεννιέται ο Αμερικανός ηθοποιός και σκηνοθέτης Ρόμπερτ Μοντγκόμερι.\nτο 1904... ιδρύεται στο Παρίσι η Παγκόσμια Ομοσπονδία Ποδοσφαίρου (FIFA), μετά από παρότρυνση του Γάλλου δημοσιογράφου Ρομπέρ Γκιεριν προς τους εκπροσώπους της Γαλλίας, του Βελγίου, της Δανίας, της Γερμανίας, της Ισπανίας, της Σουηδίας, της Ελβετίας και της Ολλανδίας.\nτο 1908... η πρώτη ταινία τρόμου, το "Δόκτωρ Τζέκιλ και Μίστερ Χάιντ", προβάλλεται στο Σικάγο.\nτο 1911... τερματίζονται στην ελληνική Βουλή οι εργασίες για την αναθεώρηση του Συντάγματος, το οποίο ψηφίζεται στο σύνολό του.\nτο 1919... η Ακαδημία των Ηθικών και Πολιτικών Επιστημών του Παρισιού εκλέγει ως μέλος της τον Έλληνα πρωθυπουργό Ελευθέριο Βενιζέλο.\nτο 1920... στο Μεξικό, ο Πρόεδρος Καράντζα σκοτώνεται από τα κυβερνητικά στρατεύματα.\nτο 1921... γεννιέται ο Σοβιετικός φυσικός και υπέρμαχος των ανθρωπίνων δικαιωμάτων Αντρέι Ζαχάροφ ο οποίος το 1975 τιμήθηκε με το Νόμπελ Ειρήνης.\nτο 1925... ο Νορβηγός εξερευνητής Ρόαλντ Αμούνδσεν αναχωρεί για το Βόρειο Πόλο.\nτο 1927... ο Αμερικανός Τσαρλς Λίντμπεργκ πραγματοποιεί την πρώτη διατλαντική πτήση χωρίς στάση.\nτο 1930... ο υπουργός Παιδείας, Γεώργιος Παπανδρέου, υλοποιεί την εκπαιδευτική του μεταρρύθμιση, η οποία στηρίζεται πάνω στην αναμόρφωση του δημοτικού σχολείου ως εξατάξιου, αυτοτελούς και υποχρεωτικού.\nτο 1932... η Αμέλια Έρχαρτ γίνεται η πρώτη γυναίκα, που πετά μόνη της πάνω από τον Ατλαντικό Ωκεανό.\nτο 1932... παραιτείται η κυβέρνηση του Ελευθέριου Βενιζέλου. Πολιτικοί σχολιαστές κρίνουν το γεγονός ως φυσικό επακόλουθο της οικονομικής κρίσης, που μαστίζει τη χώρα, αλλά και διαφόρων άτυχων περιστατικών, που δεν είναι πάντα σε θέση να ελέγχει ο Πρωθυπουργός.\nτο 1939... γίνονται στην Κέρκυρα τα αποκαλυπτήρια των προτομών του Σολωμού και του Μάντζαρου, παρουσία αρχών και πολιτών.\nτο 1940... οι Ναζί παγιδεύουν τους Συμμάχους στη Λουκέρνη, ενώ βρίσκονται ήδη 60 μίλια από το Παρίσι.\nτο 1941... κατά τη διάρκεια του Β' Παγκοσμίου Πολέμου βυθίζεται στα ανοιχτά της Βραζιλίας το αμερικανικό σκάφος SS Robin Moor. Πρόκειται για το πρώτο σκάφος των ΗΠΑ που βυθίζεται από γερμανικό υποβρύχιο.\nτο 1945... ο Αμερικανός ηθοποιός Χάμφρεϊ Μπόγκαρτ παντρεύεται την ηθοποιό Λορίν Μπακόλ.\nτο 1950... ανεμοστρόβιλος πλήττει τη νότια Αγγλία σκοτώνοντας δύο ανθρώπους και τραυματίζοντας πολλούς άλλους.\nτο 1952... η βασίλισσα της Ολλανδίας Τζουλιάνα εγκαινιάζει τα μεγαλύτερα ναυπηγεία στη Βόρεια Θάλασσα και στο Ρήνο.\nτο 1952... πεθαίνει ο Αμερικανός ηθοποιός Τζον Γκάρφιλντ.\nτο 1955... η ΕΣΣΔ αποφασίζει να πουλήσει στρατιωτικό εξοπλισμό στην Αίγυπτο.\nτο 1956... πραγματοποιείται στα νησιά Μπικίνι, στον Ειρηνικό Ωκεανό, η πρώτη έκρηξη βόμβας υδρογόνου καταστρέφοντας σχεδόν ολοκληρωτικά τη νησίδα.\nτο 1961... ο Πρόεδρος των ΗΠΑ, Τζον Κένεντι, δηλώνει ότι, πριν το τέλος της δεκαετίας οι ΗΠΑ θα στείλουν άνθρωπο στο φεγγάρι.\nτο 1962... η Ταϊβάν προσφέρεται να δεχθεί πρόσφυγες από την Κίνα.\nτο 1963... ο Σνέορ Σάζαρ γίνεται ο 3ος Πρόεδρος του Ισραήλ.\nτο 1971... 60 δυτικοί διανοούμενοι, μεταξύ των οποίων και ο Σαρτρ, καταγγέλλουν τον Κουβανό ηγέτη Φιντέλ Κάστρο για τον τρόπο μεταχείρισης του ποιητή Ερμπέρτο Παντίλια.\nτο 1971... η Τσέλσι κατακτά στο Καραϊσκάκη το Κύπελλο Κυπελλούχων Ομάδων Ευρώπης νικώντας στον επαναληπτικό τελικό τη Ρεάλ με 2-1. Στα προκριματικά η Τσέλσι είχε αποκλείσει τον Άρη με 1-1 και 5-1.\nτο 1975... στη Γερμανία, αρχίζει κάτω από αυστηρότατα μέτρα ασφαλείας η δίκη της ομάδας Μπάαντερ-Μάινχοφ.\nτο 1979... ο Έλτον Τζον γίνεται ο πρώτος δυτικός καλλιτέχνης, που δίνει συναυλίες στη Σοβιετική Ένωση.\nτο 1979... στην Ισπανία, από μουσείο, που δεν φυλάσσεται, κλάπηκε πίνακας του Ελ Γκρέκο, μεγάλης αξίας.\nτο 1980... κάνει πρεμιέρα το πέμπτο επεισόδιο του "Πολέμου των Άστρων" με τον τίτλο "Η αυτοκρατορία αντεπιτίθεται".\nτο 1981... εμπρηστές χτυπούν σε τέσσερα σημαία και καίνε το μισό Υμηττό.\nτο 1981... ο Φρανσουά Μιτεράν γίνεται για πρώτη φορά Πρόεδρος της Γαλλίας.\nτο 1983... στη Δυτική Γερμανία, πέντε άνθρωποι τραυματίζονται και αρκετοί συλλαμβάνονται κατά τις συμπλοκές διαδηλωτών με νεοναζί και αστυνομικούς.\nτο 1989... η Αίγυπτος γίνεται και πάλι δεκτή στην Ένωση Αραβικών Κρατών, μετά τον αποκλεισμό της, το 1979, για τη συνθήκη ειρήνης που είχε συνάψει με το Ισραήλ.\nτο 1990... στην ταινία του Ντέιβιντ Λιντς "Ατίθαση Καρδιά" απονέμεται ο Χρυσός Φοίνικας, το πρώτο βραβείο του Φεστιβάλ Κινηματογράφου των Καννών.\nτο 1991... στη Ινδία, σκοτώνεται από έκρηξη βόμβας ο πρωθυπουργός Ρατζίβ Γκάντι, ο οποίος πραγματοποιούσε προεκλογική εκστρατεία στο νότιο κρατίδιο Ταμίλ Ναντού. Η βόμβα ήταν κρυμμένη σε μπουκέτο με λουλούδια.\nτο 1991... το περιοδικό "Τρίποντο" δημοσιεύει δημοψήφισμα των Ελλήνων αθλητικογράφων για την ανάδειξη των κορυφαίων καλαθοσφαιριστών με αφορμή την συμπλήρωση των 100 χρόνων από τη γέννηση του μπάσκετ. Πρώτος παίκτης αναδεικνύεται ο Νίκος Γκάλης με 1.120 ψήφους και ακολουθούν: Π. Γιαννάκης (1.108), Π. Φασούλας (1.101), Β. Γκούμας (916), Φ. Χριστοδούλου (913). Καλύτερος προπονητής ο Γιάννης Ιωαννίδης και διαιτητής ο Κώστας Ρήγας. Πρώτη ομάδα ανακηρύσσεται ο Άρης.\nτο 1992... το Κοινοβούλιο της Κριμαίας ψηφίζει υπέρ της ανάκλησης της διακήρυξης ανεξαρτησίας, θέμα, που είχε προκαλέσει αντιπαράθεση με την Ουκρανία.\nτο 1993... οι Βρετανοί ψηφίζουν υπέρ της Συνθήκης του Μάαστριχτ.\nτο 1993... τιμάται το μυθιστόρημα "Πριν" του συγγραφέα Βασίλη Αλεξάκη με το γαλλικό βραβείο "Αλμπέρ Καμί".\nτο 1994... δίνεται στη δημοσιότητα το ψηφοδέλτιο της Πολιτικής Άνοιξης για τις ευρωεκλογές, με επικεφαλής την Κατερίνα Δασκαλάκη.\nτο 1994... στην Υεμένη, οι Νότιοι αποσχίζονται και ανακηρύσσουν τη δημιουργία χωριστού κράτους.\nτο 1995... πραγματοποιείται στην Ελλάδα η πρώτη κατεδάφιση με δυναμίτη στο 15ώροφο και επί 30 χρόνια ημιτελές κτήριο του Ερυθρού Σταυρού, στη συμβολή των οδών Μεσογείων και Σλίμαν.\nτο 1995... στο Μπαγκλαντές, τουλάχιστον 400 είναι οι νεκροί από επιδημία ελονοσίας.\nτο 1996... ο Άντι Φάρελ γίνεται ο νεότερος αρχηγός της ομάδας ράγκμπι της Αγγλίας σε ηλικία 20 ετών.\nτο 1996... σε διάσκεψη, που πραγματοποιούν στη Βρετανία, οι Υπουργοί Περιβάλλοντος των βορείων χωρών της δυτικής Ευρώπης αποφασίζουν να θέσουν ως στόχο την εξάλειψη της ατμοσφαιρικής ρύπανσης έως το 2005.\nτο 1997... η Σάλκε κερδίζει την Ίντερ στα πέναλτι στον δεύτερο αγώνα του τελικού του Κυπέλλου UEFA κατακτώντας το πρώτο ευρωπαϊκό της τρόπαιο σε 93 χρόνια.\nτο 1997... ο 19χρονος ποδοσφαιριστής της Γουότφορντ Ντέιβιντ Κονολι γίνεται ο νεότερος παίκτης που σκοράρει χατ-τρικ για την ομάδα της Β. Ιρλανδίας στο 5-0 επί του Λιχτενστάιν για τα προκριματικά του Παγκοσμίου Κυπέλλου.\nτο 1997... ο Ολυμπιακός ανακηρύσσεται πρωταθλητής του 5ου Επαγγελματικού Πρωταθλήματος της ΕΣΑΚ (ΑΕΚ-Ολυμπιακός 53-68 στον 4ο αγώνα των playoffs). Είναι η χρονιά, που ο Ολυμπιακός κερδίζει 3 τίτλους: πρωτάθλημα, κύπελλο και πρωταθλητριών.\nτο 1997... στη Βουλγαρία, η Βουλή εγκρίνει την κυβέρνηση υπό τον πρωθυπουργό Ιβάν Κοστόφ.\nτο 1998... στο Όρεγκον, ο μαθητής Κίπλαντ Κίνκελ, αφού σκοτώνει και τους δύο του γονείς, εισβάλει στο σχολείο του και με ένα ημιαυτόματο σκοτώνει δύο μαθητές και τραυματίζει άλλους 25.\nτο 1999... ο 19χρονος Σκοπιανός πυγμάχος Κοκκίνα Ντελντεκόφσκι δέχεται θανατηφόρο χτύπημα στο στήθος στον τρίτο γύρο του αγώνα με τον Αρμένιο Αρτούρ Κεβοριάν στο διεθνές τουρνουά "Τοφάλεια" στην Πάτρα.\nτο 2000... αεροσκάφος βρετανικής εταιρείας συντρίβεται στην Πενσιλβάνια των ΗΠΑ με αποτέλεσμα να σκοτωθούν 19 άτομα.\nτο 2000... πεθαίνει η Βρετανίδα συγγραφέας ρομαντικών μυθιστορημάτων Μπάρμπαρα Κάρτλαντ.\nτο 2003... σεισμός πλήττει τη βόρεια Αλγερία με αποτέλεσμα να σκοτωθούν πάνω από 2.000 άτομα.\nτο 2003... τα 192 κράτη-μέλη της Παγκόσμιας Οργάνωσης Υγείας υιοθετούν στη Γενεύη την πρώτη διεθνή συνθήκη κατά του καπνίσματος.\n41 Κουβεντούλα / Σαν σήμερα ... / Παγκόσμια Ημέρα κατά της Ηπατίτιδας στις: Μάιος 19, 2009, 00:23:52 πμ\nΗ Παγκόσμια Ημέρα κατά της καθιερώθηκε το 2004 από την Παγκόσμια Οργάνωση Υγείας για να ευαισθητοποιήσει\nκυβερνήσεις και πολίτες για την Ηπατίτιδα τύπου C, που απομονώθηκε το 1989 και\nαποτελεί ένα από κυριότερα προβλήματα της Δημόσιας Υγείας. Σύμφωνα με στοιχεία του Παγκόσμιου\nΟργανισμού Υγείας, οι περισσότεροι ασθενείς με ηπατίτιδα βρίσκονται στο σκοτάδι, αφού 8 στους 10 δε γνωρίζουν ότι\nπάσχουν από την ασθένεια. Δεν είναι τυχαίο ότι οι επιστήμονες έχουν ονομάσει την ηπατίτιδα «σιωπηλή νόσο» και αυτό γιατί τα συμπτώματα εμφανίζονται αρκετά χρόνια αργότερα, με αποτέλεσμα, εξαιτίας της καθυστερημένης διάγνωσης, πολλές φορές οι θεραπευτικές παρεμβάσεις να μην έχουν αποτέλεσμα. Υπολογίζεται ότι το 2% του παγκόσμιου πληθυσμού έχει μολυνθεί από ηπατίτιδα C, που μεταδίδεται κυρίως με μετάγγιση και τα συμπτώματά της είναι\nανορεξία, κόπωση, κατάθλιψη και πόνοι στην κοιλιά, στους μυς και στις αρθρώσεις. Σε αντίθεση με την ηπατίτιδα Β, όπου μόνο το 5% μεταπίπτει σε χρόνια\nηπατίτιδα, η τύπου C εξελίσσεται σε ποσοστό 80%. Η χρόνια ηπατίτιδα C είναι μια σοβαρή νόσος, που μπορεί να εξελιχθεί σε κίρρωση ή καρκίνο του ήπατος.\nΣτην Ελλάδα, το 1,5% - 2% του πληθυσμού πάσχει από ηπατίτιδα Β, το 2% - 3% από ηπατίτιδα C, ενώ στους τοξικομανείς το ποσοστό εκτοξεύεται και\nαγγίζει το 90%.\nΥψηλά ποσοστά παρατηρούνται μεταξύ των μεταναστών από την Αλβανία, από τα κράτη της πρώην Σοβιετικής Ένωσης, αλλά και στους έλληνες\nμουσουλμάνους της Θράκης.\n42 Κουβεντούλα / Σαν σήμερα ... / 19 Μαϊου στις: Μάιος 19, 2009, 00:17:54 πμ\nτο 1535... ο Γάλλος εξερευνητής Ζακ Καρτιέ ξεκινάει το δεύτερο ταξίδι του στη Βόρεια Αμερική με τρία πλοία και 110 άντρες.\nτο 1536... η Ανν Μπολέιν, η δεύτερη σύζυγος του Ερρίκου Η' αποκεφαλίζεται με την κατηγορία της μοιχείας.\nτο 1568... η βασίλισσα Ελισάβετ Α' της Αγγλίας συλλαμβάνει τη βασίλισσα Μαίρη Στιούαρτ της Σκοτίας.\nτο 1802... ιδρύεται στη Γαλλία από τον Ναπολέοντα η Λεγεώνα της Τιμής.\nτο 1848... το πρώτο πολυκατάστημα του κόσμου ανοίγει τις πύλες του στη Νέα Υόρκη.\nτο 1861... Γεννιέται στο Richmond της Μελβούρνης η υψίφωνος Dame Nellie Melba. NEW\nτο 1864... πεθαίνει ο Αμερικανός συγγραφέας Ναθάνιελ Χόθορν.\nτο 1890... γεννιέται ο Χότσι Μινχ, ο κομμουνιστής πολιτικός του Βιετνάμ που ηγήθηκε του αγώνα των συμπατριωτών του εναντίον των Γάλλων αποικιοκρατών και τους ενέπνευσε στον αγώνα τους εναντίον των Αμερικανών εισβολέων στις δεκαετίες του '60 και '70.\nτο 1896... ο Παναχαϊκός ΓΣ διοργανώνει με μεγάλη επιτυχία στην Πάτρα τους Παναχαϊκούς Αγώνες Στίβου που διαρκούν μέχρι τις 21/5. Κατά τη διάρκεια των αγώνων εξουσιοδοτείται ο Πανελλήνιος να αναλάβει πρωτοβουλία για τη σύσταση αθλητικής ομοσπονδίας, κάτι που θα γίνει στις 25/10.\nτο 1897... ο Όσκαρ Ουάιλντ βγαίνει από τη φυλακή.\nτο 1898... πεθαίνει ο Βρετανός πρωθυπουργός Ουίλιαμ Γκλάντστοουν.\nτο 1900... η Μεγάλη Βρετανία προσαρτά τις Νήσους Τόγκα.\nτο 1903... ιδρύεται η Μπιούικ Μοτορς.\nτο 1903... στη Γαλλία, πραγματοποιείται διαδήλωση για την ανάκληση της απόφασης περί τριετούς υποχρεωτικής στρατιωτικής θητείας.\nτο 1904... πεθαίνει ο Γάλλος ιστορικός Ογκίστ Μολινιέ.\nτο 1910... στη Γαλλία, ο Ανρί Φαρμάν και ο Ρότζερ Σόμερ πραγματοποιούν την πρώτη νυκτερινή αεροπορική πτήση στο Μουρμελόν.\nτο 1915... γεννιέται ο Πολ Ποτ, ο αρχηγός των Ερυθρών Χμερ της Καμπότζης.\nτο 1919... ο Κεμάλ Ατατούρκ φεύγει από την Κωνσταντινούπολη και πάει στη Σαμψούντα για να προετοιμάσει τον πόλεμο, ανεξάρτητα από την κυβέρνηση της Οθωμανικής Αυτοκρατορίας.\nτο 1921... στις ΗΠΑ, νέος νόμος μετανάστευσης θέτει εθνικά επιτρεπόμενα όρια, περιορίζοντας τη μετανάστευση στο 3% κάθε εθνότητας που ζούσε στην Αμερική από το 1910.\nτο 1922... οι Σύμμαχοι ζητούν από τη σοβιετική κυβέρνηση να ανταποκριθεί στα χρέη του Τσάρου, να αποζημιώσει τους ξένους για τις περιουσίες τους που κατασχέθηκαν κατά τη διάρκεια της επανάστασης και να συμφωνήσει να πάρει μέρος στο Διεθνές Δικαστήριο για την επίλυση μελλοντικών οικονομικών διαφορών.\nτο 1925... γεννιέται ο Μάλκολμ Χ.\nτο 1929... στην Ισπανία, η Παγκόσμια Έκθεση ανοίγει τις πύλες της στη Βαρκελώνη.\nτο 1930... οι λευκές γυναίκες της Νότιας Αφρικής αποκτούν πολιτικά δικαιώματα.\nτο 1931... η ΕΣΣΔ ανακοινώνει το δεύτερο πενταετές οικονομικό πρόγραμμά της.\nτο 1932... η ιρλανδική Βουλή ψηφίζει νόμο, ο οποίος καταργεί τον όρκο πίστης και αφοσίωσης στο βασιλιά της Αγγλίας.\nτο 1941... γεννιέται η Αμερικανίδα σεναριογράφος Νόρα Έφρον που έχει γράψει το σενάριο των ταινιών "Άγρυπνος στο Σιάτλ" και "Όταν ο Χάρι γνώρισε τη Σάλι".\nτο 1941... η Ανατολική Αφρική παραδίνεται στους Βρετανούς.\nτο 1941... Στις ΗΠΑ, νέος νόμος μετανάστευσης έθετε εθνικά επιτρεπόμενα όρια, περιορίζοντας τη μετανάστευση στο 3% κάθε εθνότητας που ζούσε στην Αμερική από το 1910. NEW NEW NEW NEW NEW\nτο 1943... ο Ουίνστον Τσόρτσιλ, μιλά στο αμερικανικό Κογκρέσο, και δηλώνει ότι οι Σύμμαχοι θα νικήσουν οριστικά τον Άξονα.\nτο 1945... γεννιέται ο Βρετανός ρόκερ Πιτ Τάουνσχεντ, από τα ιδρυτικά μέλη των "Who".\nτο 1948... γεννιέται η Τζαμαϊκανή τραγουδίστρια και ηθοποιός Γκρέις Τζόουνς.\nτο 1951... Η ΕΣΣΔ ανακοίνωσε το δεύτερο πενταετές οικονομικό πρόγραμμά της. NEW\nτο 1952... o Γιοσίρο Σιράι γίνεται ο πρώτος Ιάπωνας παγκόσμιος πρωταθλητής στην πυγμαχία, στην κατηγορία μύγας όταν κερδίζει τον πρωταθλητή Dado Marino στο Τόκιο.\nτο 1952... γεννιέται ο μουσικός Τζόι Ραμόν, τραγουδιστής του συγκροτήματος "The Ramones".\nτο 1956... γεννιέται ο Τζέιμς Γκόσλινγκ, ο "πατέρας" της γλώσσας προγραμματισμού Java.\nτο 1961... H Ανατολική Αφρική παραδόθηκε στους Βρετανούς. NEW\nτο 1962... σημειώνεται έξαρση της βίας στην Αλγερία.\nτο 1964... στην αμερικανική πρεσβεία στη Μόσχα, οι Αμερικανοί διπλωμάτες ανακαλύπτουν 40 μυστικά μικρόφωνα.\nτο 1969... στη Γερμανία, για πρωθυπουργός της Ρηνανίας-Παλατινάτου προτείνεται ο Χέλμουτ Κολ.\nτο 1971... Ο καναδός πρωθυπουργός Πιέρ Τριντό υπέγραψε στη Μόσχα σύμφωνο φιλίας. NEW\nτο 1971... ο Καναδός πρωθυπουργός Πιέρ Τριντό υπογράφει στη Μόσχα σύμφωνο φιλίας.\nτο 1971... ο Μαρς 2 εκτοξεύεται από τη Σοβιετική Ένωση.\nτο 1971... στον τελικό Κυπελλούχων Ομάδων Ευρώπης, Τσέλσι- Ρεάλ Μαδρίτης έρχονται ισοπαλία 1-1 στο Καραϊσκάκη με γκολ των Όσγκουντ και Ζόκο. Επειδή δεν προβλέπεται παράταση ορίζεται επαναληπτικός αγώνας για τη μεθεπομένη.\nτο 1973... η ΕΣΣΔ και η Δυτική Γερμανία υπογράφουν δεκαετή συμφωνία συνεργασίας σε οικονομικό, βιομηχανικό και τεχνικό επίπεδο.\nτο 1974... ο Ζισκάρ Ντ' Εστέν γίνεται Πρόεδρος της Γαλλίας νικώντας το σοσιαλιστή Φρανσουά Μιτεράν.\nτο 1979... με πρωτοβουλία του γ.γ. ΟΗΕ, Κουρτ Βαλντχάιμ, ο Πρόεδρος της Κύπρου, Σπύρος Κυπριανού, συναντάται με τον κατοχικό ηγέτη, Ραούφ Ντενκτάς.\nτο 1980... στο Μαϊάμι, 18 άτομα σκοτώνονται και 400 τραυματίζονται σε τρεις μέρες, από ταραχές που προκλήθηκαν λόγω της αθώωσης τεσσάρων ατόμων, που η αστυνομία έχει κατηγορήσει ότι δολοφόνησαν μαύρο.\nτο 1982... η Σοφία Λόρεν συλλαμβάνεται και φυλακίζεται, με την κατηγορία της φοροδιαφυγής.\nτο 1986... η Νότια Αφρική επιτίθεται στη Ζάμπια, τη Ζιμπάμπουε και τη Μποτσουάνα.\nτο 1989... ο Αντώνης Τρίτσης ανακοινώνει την ίδρυση του κόμματός του με το όνομα "Ριζοσπαστικό Κίνημα".\nτο 1991... ο Γουίλι Τ. Ριμπς γίνεται ο πρώτος έγχρωμος οδηγός που προκρίνεται στο Indianapolis 500.\nτο 1991... στο Φεστιβάλ των Κανών, το βραβείο της κριτικής του διεθνούς Τύπου δίνεται στην ταινία "Η διπλή ζωή της Βερόνικα", του Κριστόφ Κισλόφσκι.\nτο 1992... στη Νιγηρία, 300 είναι οι νεκροί κατά τη διάρκεια εθνικιστικών και θρησκευτικών ταραχών.\nτο 1993... οι Δανοί υπερψηφίζουν τη Συνθήκη του Μάαστριχτ για την ευρωπαϊκή ενοποίηση με ποσοστό 56,8% έναντι 43,2% που επέμειναν στην αρνητική ψήφο.\nτο 1993... οι ΗΠΑ αναγνωρίζουν την πρώην μαρξιστική κυβέρνηση της Αγκόλας.\nτο 1994... κάθειρξη 17 χρόνων και τριών μηνών επιβάλει το Μικτό Ορκωτό Εφετείο της Λάρισας στον Γιάννη Καλαμπόκα για τη δολοφονία του καθηγητή Νίκου Τεμπονέρα.\nτο 1994... πεθαίνει η Τζάκι Κένεντι - Ωνάση.\nτο 1996... O Ολυμπιακός ανακηρύσσεται πρωταθλητής Ελλάδος στο Μπάσκετ ( Ολυμπιακός - Παναθηναϊκός 73-38) στον πέμπτο αγώνα των τελικών των plays - offs) στην μεγαλύτερη διαφορά σκορ της ιστορίας των play offs. NEW\nτο 1996... ο Ολυμπιακός ανακηρύσσεται πρωταθλητής Ελλάδος στο μπάσκετ (Ολυμπιακός- ΠΑΟ 73-38 στον 5ο αγώνα των τελικών των playoffs) στη μεγαλύτερη διαφορά σκορ της ιστορίας των playoffs.\nτο 1997... ΟΗΕ, ΗΠΑ, Νότια Αφρική και Γερμανία αναγνωρίζουν το νέο κράτος-καθεστώς στο Ζαΐρ, το οποίο μετονομάζεται σε Λαϊκή Δημοκρατία του Κονγκό.\nτο 1999... διεξάγεται ο 39ος και τελευταίος τελικός του Κυπέλλου Κυπελλούχων μεταξύ της Λάτσιο και της Μαγιόρκα (2-1) στο Βίλα Παρκ του Μπέρμιγχαμ. Από την περίοδο 1999-2000 το Κυπελλούχων θα ενοποιηθεί με το UEFA.\nτο 1999... κάνει πρεμιέρα στις ΗΠΑ η ταινία "Η απειλή του Φαντάσματος" της τριλογίας "Ο πόλεμος των άστρων".\nτο 2000... πεθαίνει ο κοσμοναύτης Γεβγκένι Κρουνόφ.\n43 Κουβεντούλα / Σαν σήμερα ... / Παγκόσμια Ημέρα Τηλεπικοινωνιών στις: Μάιος 17, 2009, 00:46:34 πμ\nΣτις 17 Μαΐου κάθε χρόνο εορτάζεται η Παγκόσμια Ημέρα Τηλεπικοινωνιών και Κοινωνίας της Πληροφορίας, σε ανάμνηση\nτης ίδρυσης αυτή τη μέρα του 1865 της Παγκόσμιας Τηλεγραφικής Ένωσης που σήμερα ονομάζεται Παγκόσμια\nΌλα ξεκίνησαν στις 24 Μαΐου του 1844, όταν ο Σάμιουελ Μορς έστειλε το πρώτο του μήνυμα μέσω τηλεγραφικής γραμμής από\nτην Ουάσιγκτον στη Βαλτιμόρη, εγκαινιάζοντας την τηλεπικοινωνιακή πραγματικότητα. 10 χρόνια αργότερα, ο τηλέγραφος ήταν διαθέσιμος στο κοινό και στις 17 Μαΐου 1865 ιδρύθηκε στο Παρίσι ο Παγκόσμια Τηλεγραφική Ένωση από 20 κράτη, ανάμεσά τους και η Ελλάδα. Από τον τηλέγραφο, το τηλέφωνο, τις ραδιοτηλεοπτικές εκπομπές στη\nσυνέχεια, τις δορυφορικές επικοινωνίες και σήμερα το Ίντερνετ, η Π.Τ.Ε. βοήθησε σημαντικά να τιθασευτεί η δύναμη της επιστήμης και της τεχνολογίας\nμε στόχο την ικανοποίηση της βασικής ανθρώπινης ανάγκης για επικοινωνία. Σήμερα, η Παγκόσμια Τηλεπικοινωνιακή Ένωση είναι ένας διεθνής οργανισμός\nπου κινείται εντός του ΟΗΕ, όπου οι κυβερνήσεις και ο ιδιωτικός τομέας συντονίζουν τα παγκόσμια τηλεπικοινωνιακά δίκτυα και υπηρεσίες. Από το\n2006 ο ΟΗΕ δίνει περισσότερο έμφαση στις νέες τεχνολογίες και στο Ίντερνετ, σε μια προσπάθεια να καταπολεμήσει το «ψηφιακό χάσμα».\n44 Κουβεντούλα / Σαν σήμερα ... / Διεθνής Ημέρα κατά της Ομοφυλοφοβίας στις: Μάιος 17, 2009, 00:43:20 πμ\nΓνωστή και με την κωδική ονομασία IDAHO (International Day Against Homophobia), η\nΔιεθνής Ημέρα κατά της Ομοφυλοφοβίας έχει σκοπό να συντονίσει τις διεθνείς\nπροσπάθειες, που στοχεύουν στον σεβασμό της διαφορετικότητας των ομοφυλοφίλων,\nανδρών και γυναικών. Επελέγη η 17η Μαΐου, επειδή αυτή την ημέρα του 1990 η\nομοφυλοφιλία έπαψε να θεωρείται ασθένεια\n45 Κουβεντούλα / Σαν σήμερα ... / 17 Μαϊου στις: Μάιος 17, 2009, 00:40:19 πμ\nτο 1510... πεθαίνει στα 65α γενέθλιά του ο Ιταλός ζωγράφος της Αναγέννησης, Σάντρο Μποτιτσέλι.\nτο 1673... ξεκινά η εξερεύνηση του ποταμού Μισισιπή, από τους Λουί Ζολιέ και Ζακ Μαρκέτ.\nτο 1727... πεθαίνει η αυτοκράτειρα της Ρωσίας, Αικατερίνη Α'.\nτο 1729... πεθαίνει ο Βρετανός φιλόσοφος, Σάμιουελ Κλαρκ.\nτο 1746... γεννιέται ο φυσικός Έντουαρντ Τζένερ, που ανακάλυψε το φάρμακο για την ευλογιά και άνοιξε το δρόμο για την επιστήμη της ανοσολογίας.\nτο 1765... πεθαίνει ο Αλέξις Κλορώ, Γάλλος μαθηματικός, που κατάφερε να υπολογίσει το περιήλιο του κομήτη Χάλεϊ.\nτο 1792... μια ομάδα μεσιτών συγκεντρώνεται σε μια καφετέρια της Νέας Υόρκης και δημιουργεί το Χρηματιστήριο της πόλης. Οι πρώτες συναλλαγές έγιναν κάτω από ένα δέντρο, στη Γουόλ Στριτ.\nτο 1809... ο Ναπολέοντας ανακοινώνει την προσάρτηση των παπικών κρατιδίων στη γαλλική αυτοκρατορία.\nτο 1814... η διοίκηση του Μονακό περνά από τη Γαλλία στα χέρια της Αυστρίας.\nτο 1814... θεσπίζεται το Σύνταγμα της Νορβηγίας.\nτο 1839... πεθαίνει ο Σκωτσέζος συγγραφέας, Άρτσιμπαλντ Άλισον.\nτο 1846... ο Αδόλφος Σαξ παίρνει το δίπλωμα ευρεσιτεχνίας για το σαξόφωνο.\nτο 1866... γεννιέται ο Έρικ Σατί, Γάλλος συνθέτης και πιανίστας.\nτο 1873... γεννιέται η Βρετανίδα συγγραφέας Ντόροθι Ρίτσαρντσον, που αποτέλεσε πρότυπο άλλων Βρετανών συγγραφέων, όπως ο Τζέιμς Τζόις και η Βιρτζίνια Γουλφ.\nτο 1873... γεννιέται ο Χένρι Μπαρμπιούς, Γάλλος λογοτέχνης και δημοσιογράφος. Η πιο γνωστή νουβέλα του, με τον τίλτο "Le Feu", περιγράφει τα βιώματά του κατά τον Α' Παγκόσμιο Πόλεμο.\nτο 1875... διεξάγεται το πρώτο Kentucky Derby, η μεγαλύτερη ιπποδρομία της Αμερικής, στο Τσόρτσιλ Νταουνς της Λούισβιλ, με νικητή τον "Aristides" του Ολιβερ Λιουις.\nτο 1898... γεννιέται ο ζωγράφος, Άλφρεντ Γιόσεφ Κάσον.\nτο 1900... γεννιέται ο Αγιατολάχ Ρουχολάχ Χομεϊνί, ο εμπνευστής της ιρανικής ισλαμικής επανάστασης του 1979.\nτο 1900... ενώ μαίνεται ο πόλεμος των Μποέρ, οι Βρετανοί απελευθερώνουν το Μέιφκινγκ της Νότιας Αφρικής.\nτο 1900... στην Κίνα, οι επαναστάτες Μπόξερς καίνε τρία χωριά κοντά στο Πεκίνο και σκοτώνουν 60 χριστιανούς Κινέζους.\nτο 1901... γεννιέται ο συνθέτης Βέρνερ Έγκ.\nτο 1902... ανακαλύπτεται ο αστρολάβος των Αντικυθήρων, από τον αρχαιολόγο Σπυρίδων Στέις.\nτο 1904... γεννιέται ο ηθοποιός Ζαν Γκαμπέν.\nτο 1906... γεννιέται η Ζίλκαν Μιλάνοβ, σοπράνο από την Κροατία.\nτο 1911... γεννιέται στην Ιρλανδία η ηθοποιός Μορίν Ο' Σάλιβαν, γνωστή από το ρόλο της Τζέιν στον Ταρζάν.\nτο 1912... η Ελλάδα και η Βουλγαρία υπογράφουν αμυντική συνθήκη συμμαχίας.\nτο 1915... πέφτει η τελευταία βρετανική Κυβέρνηση των Φιλελευθέρων.\nτο 1921... το Βέλγιο και το Λουξεμβούργο υπογράφουν την τελωνιακή τους ένωση.\nτο 1925... στην Ισπανία, ο βασιλιάς Αλφόνσο αίρει την κατάσταση πολιορκίας, που είχε επιβληθεί από το 1923, κατά το πραξικόπημα του Πρίμο ντε Ριβέρα.\nτο 1929... στις ΗΠΑ, φυλακίζεται ο γκάνγκστερ Αλ Καπόνε με καταδίκη ενός έτους, για πρώτη φορά στην περιβόητη καριέρα του.\nτο 1930... ιδρύονται γεωργικά σχολεία στην Ελλάδα, σε αντικατάσταση των καταργηθέντων ημιγυμνασίων.\nτο 1931... ο πρωθυπουργός Ελευθέριος Βενιζέλος δηλώνει από το Βόλο ότι, δεν πρόκειται να καταργήσει τις "ελευθερίες του Τύπου, αλλά την ασυδοσία".\nτο 1933... η Ισπανία, με νέο νόμο, αποφασίζει να απαγορεύσει την ίδρυση εκκλησιαστικών σχολών και δημεύει την εκκλησιαστική περιουσία.\nτο 1933... ιδρύεται το Σοσιαλιστικό Κόμμα της Νορβηγίας\nτο 1934... στη Βουλγαρία, ο στρατός παίρνει την εξουσία από τη δημοκρατική Κυβέρνηση, η οποία έχει αποσταθεροποιηθεί λόγω της οικονομικής κρίσης.\nτο 1935... πεθαίνει ο Γάλλος συνθέτης Πολ Ντούκας.\nτο 1936... γεννιέται ο ηθοποιός Ντένις Χούπερ, που έγινε ευρύτερα γνωστός από τη συμμετοχή του στην ταινία "Επαναστάτης Χωρίς Αιτία", στο πλευρό του Τζέιμς Ντιν.\nτο 1936... πεθαίνει ο Παναγής Τσαλδάρης, πολιτικός από την Κορινθία, πρωθυπουργός από το 1932-1935.\nτο 1940... οι Ναζί διασπούν τις γαλλικές γραμμές και καταλαμβάνουν τις Βρυξέλλες και τις πόλεις Λουβέν και Ναμούρ.\nτο 1943... δημιουργείται το ENIAC, ένα σύστημα υπολογιστών, από τον αμερικανικό στρατό και το Πανεπιστήμιο της Πενσιλβάνια.\nτο 1943... η βρετανική αεροπορία ΡΑΦ βομβαρδίζει τα φράγματα Εντερταλ και Μένεταλ, με αποτέλεσμα να σκοτωθούν περίπου 1.500 άτομα από την αποδέσμευση των υδάτων.\nτο 1947... πεθαίνει ο Τζορτζ Ουίλιαμ Φορμπς, που διετέλεσε πρωθυπουργός της Νέας Ζηλανδίας, από το 1930 έως το 1935.\nτο 1948... γεννιέται ο ντραμίστας Μπιλ Μπράφορντ.\nτο 1949... η Βρετανία ανακοινώνει ότι, αναγνωρίζει την ανεξαρτησία του Δουβλίνου, αλλά επαναλαμβάνει ότι, το Μπέλφαστ ανήκει στο Ηνωμένο Βασίλειο.\nτο 1952... οι Σοσιαλδημοκράτες καταψηφίζουν το σχέδιο καθιέρωσης του νέου στάτους της Δυτικής Γερμανίας στην Ευρώπη.\nτο 1954... φραγμό στις φυλετικές διαφορές στα σχολεία των ΗΠΑ βάζει απόφαση του Ανώτατου Δικαστηρίου, σύμφωνα με την οποία η εκπαίδευση "πρέπει να είναι ξεχωριστή, αλλά επί ίσοις όροις".\nτο 1955... γεννιέται ο ηθοποιός, Μπιλ Πάξτον.\nτο 1956... γεννιέται ο Αμερικανός μποξέρ, Σούγκαρ Ρέι Λέοναρντ.\nτο 1956... πεθαίνει ο Άγγλος ταχυδακτυλουργός και μάγος, Όστιν Όσμαν Σπέιρ.\nτο 1959... στην Κούβα, ο Φιντέλ Κάστρο εθνικοποιεί τις μεγάλες γεωργικές εκτάσεις.\nτο 1960... ανακαλύπτονται πλούσια λιγνιτοφόρα κοιτάσματα στην Πελοπόννησο.\nτο 1960... πεθαίνει στην Αθήνα, σε ηλικία 86 ετών, ο καθηγητής πανεπιστημίου Ιωάννης Γεωργιάδης από την Τρίπολη, χρυσός ολυμπιονίκης της σπάθης την τέταρτη ημέρα των πρώτων Ολυμπιακών Αγώνων .\nτο 1961... ο Φιντέλ Κάστρο απελευθερώνει τους αιχμαλώτους της "επιχείρησης του κόλπου των χοίρων" με αντάλλαγμα 500 μπουλντόζες.\nτο 1962... ο Τζον Κένεντι αποκαλεί τα αμερικανικά στρατεύματα στην Ινδοκίνα ''διπλωματική λύση''.\nτο 1965... πραγματοποιείται η πρώτη υπερατλαντική μετάδοση έγχρωμης εκπομπής, από το αμερικανικό δίκτυο NBC. Η μετάδοση έγινε από τον εμπορικό τηλεπικοινωνιακό δορυφόρο των ΗΠΑ "Early Bird".\nτο 1966... γεννιέται ο δευτερότοκος γιος του Σαντάμ Χουσεΐν, Κιουσέι.\nτο 1967... ενώ μαίνεται ο πόλεμος των έξι ημερών, ο πρόεδρος της Αιγύπτου, Αμπτούλ Νάσερ, ζητά την κατάργηση της ειρηνευτικής δύναμης του ΟΗΕ στο Ισραήλ.\nτο 1969... το σοβιετικό διαστημόπλοιο Venera 6, "κατεβαίνει" στην ατμόσφαιρα της Αφροδίτης και ξεκινά την αποστολή δεδομένων. Αργότερα, θα καταστραφεί από την υψηλή πίεση.\nτο 1970... ο Νορβηγός εξερευνητής, Θορ Έιερνταλ, ταξιδεύει κατά μήκος του Ατλαντικού, με ένα "πλοίο" από πάπυρο, κατασκευασμένο στα πρότυπα των πλοίων των αρχαίων Αιγυπτίων.\nτο 1973... ο Στίβι Γουόντερ κυκλοφορεί τη μεγάλη επιτυχία του "You are the Sunshine of my love".\nτο 1973... στις ΗΠΑ, αρχίζει η εξέταση των μαρτύρων για την υπόθεση του Γουοτεργκέιτ.\nτο 1973... στις ΗΠΑ, η επιτροπή της Γερουσίας, που ερευνά το σκάνδαλο Γουοτεργκέιτ, ξεκινά ανακρίσεις, οι οποίες βιντεοσκοπούνται. Αργότερα, οι ισχυρισμοί για αδικήματα στην υπόθεση, προκαλούν την παραίτηση του προέδρου Ρίτσαρντ Νίξον.\nτο 1974... γεννιέται η Άννα Μπρόουνελ Τζάκσον, Βρετανίδα συγγραφέας.\nτο 1974... η Μπάγερν Μονάχου κατακτά το Κύπελλο Πρωταθλητριών Ευρώπης.\nτο 1974... στην Ιρλανδία, 34 άνθρωποι σκοτώνονται και εκατοντάδες τραυματίζονται όταν παγιδευμένο αυτοκίνητο εξερράγη στο κέντρο του Δουβλίνου.\nτο 1978... η μεγαλύτερη εντός έδρας ήττα του Παναθηναϊκού από τον Εθνικό με 3-6.\nτο 1983... οι ΗΠΑ και το Ισραήλ υπογράφουν σύμφωνο κατά το οποίο επιτρέπονταν οι ισραηλινές επιχειρήσεις αντιποίνων στο Λίβανο.\nτο 1987... στον πόλεμο μεταξύ Ιράν και Ιράκ, 37 άτομα σκοτώνονται και 21 τραυματίζονται, όταν οι Ιρακινοί χτυπούν πλοίο των Αμερικανών.\nτο 1990... τελειώνει μία από τις δημοφιλέστερες σαπουνόπερες των ΗΠΑ, το "Falcon Crest"\nτο 1991... η Μάντσεστερ Γιουνάιτεντ ισοφαρίζει το ρεκόρ της Άστον Βίλα και της Τότεναμ, όταν κερδίζει το Κύπελλο Αγγλίας για 7η φορά νικώντας στον τελικό την Κρίσταλ Πάλας 1-0 με σκόρερ τον Λι Μαρτιν.\nτο 1991... στη Τσεχοσλοβακία, διαρροή μικρής ποσότητας ραδιενέργειας προκαλείται από ανθρώπινη αμέλεια σε πειραματικό πυρηνικό αντιδραστήρα στη Σλοβακία.\nτο 1991... στην Ινδία, αξιωματούχος ανακοινώνει ότι, 94 άτομα σκοτώθηκαν κατά τη διάρκεια της προεκλογικής περιόδου.\nτο 1992... η Γιουβέντους κατακτά το 32ο Κύπελλο UEFA κερδίζοντας τη Φιορεντίνα με 3-1 & 0-0.\nτο 1992... η Κυβέρνηση της Ταϊλάνδης επιβάλει κατάσταση έκτακτης ανάγκης στην Μπανγκόκ και στις γύρω επαρχίες, μετά τις βίαιες διαδηλώσεις.\nτο 1992... πεθαίνει από πνευμονία, σε ηλικία 89 ετών, ο μουσικός, Λόρενς Γουέλκ.\nτο 1992... στο Φεστιβάλ των Κανών προβάλλεται η άγνωστη ταινία του Ορσον Ουέλες "Δον Κιχώτης".\nτο 1993... στην Αλβανία, ποινή 11 χρόνων, κατά δύο χρόνια μεγαλύτερη από την αρχική, επιβάλλεται στη χήρα του κομμουνιστή ηγέτη Εμβέρ Χότζα, Νετζμίγιε, κατά την εκδίκαση αιτήματος έφεσης της.\nτο 1994... ο οδηγός αυτοκινήτων Αλ Γιούνσερ αποχωρεί από την ενεργό δράση. Νικητής 4 φορές του Ινδιανάπολις 500 και 3 φορές πρωταθλητής του πρωταθλήματος των Ιντι Καρς είναι ο πρώτος οδηγός που τρέχει εναντίον του γιου του στο Ιντι 500 το 1983.\nτο 1994... ο πρωθυπουργός Ανδρέας Παπανδρέου εγκαινιάζει στη Βουλή την "Αίθουσα Ελευθέριου Βενιζέλου" και την έκθεση ενδυμάτων των 150 χρόνων κοινοβουλευτικού βίου της χώρας μας.\nτο 1994... σημαντικό ναυάγιο βυζαντινού πλοίου του 11ου αιώνα μ.Χ. βρίσκεται ασύλητο κοντά στην Αλόννησο σε βάθος 30-50 μέτρων, μαζί με ολόκληρο το φορτίο του από 5.000 αμφορείς.\nτο 1994... στη νότια Αγγλία, αρχαιολόγοι ανακαλύπτουν το παλαιότερο ανθρώπινο οστό, ηλικίας τουλάχιστον 500 χιλιάδων ετών.\nτο 1995... ο Ζακ Σιράκ αναλαμβάνει την Προεδρία της Γαλλίας.\nτο 1995... στις ΗΠΑ, η Γερουσία ψηφίζει υπέρ της επανεξέτασης της υπόθεσης Γουαϊτγουότερ, στην οποία κλήθηκαν να καταθέσουν ο Πρόεδρος Μπιλ Κλίντον και η σύζυγός του Χίλαρι.\nτο 1996... στις βουλευτικές εκλογές του Γιβραλτάρ, νικητής αναδεικνύεται το συντηρητικό Σοσιαλδημοκρατικό Κόμμα, τερματίζοντας την επί οκτώ χρόνια διακυβέρνηση της χώρας από το Εργατικό Σοσιαλδημοκρατικό Κόμμα.\nτο 1997... ο Ανατόλι Καρπόφ παίζει στην Αθήνα εναντίον του 8 φορές πρωταθλητή Ελλάδος Βασιλή Κοτρωνιά και τον κερδίζει 2.5- 1.5 σε ματς 4 παρτίδων. Σε ένα χρόνο, στις 28/4/1998, ο Κοτρωνιάς θα έρθει σε επίσημη ρήξη με την ομοσπονδία (ΕΣΟ) και θα αγωνίζεται με την εθνική ομάδα της Κύπρου.\nτο 1997... ο Ολλανδός Ρουντ Γκουλιτ γίνεται ο πρώτος ξένος προπονητής που κερδίζει το Κύπελλο Αγγλίας στη νίκη της Τσέλσι επί της Μίντλεσμπρο με 2-0 στο Γουέμπλεϊ.\nτο 1997... στην Τουρκία, κατά τη διάρκεια των εκκαθαριστικών επιχειρήσεων εναντίον των Κούρδων στο Βόρειο Ιράκ, σκοτώνονται 902 αντάρτες και 12 κυβερνητικοί στρατιώτες.\nτο 1998... κάνει την τελευταία εμφάνιση του ο πληρέστερος Έλληνας αμυντικός Στέλιος Μανωλάς, με την ΑΕΚ εναντίον της Ξάνθης με 2-0 στη Φιλαδέλφεια. Ο αρχηγός της ΑΕΚ έκανε το ντεμπούτο του στις 3/2/80 εναντίον της Καστοριάς (1-1). Συμπλήρωσε 436 συμμετοχές στην Α' Εθνική. Με την Εθνική ομάδα ο Μανωλάς έκανε την πρώτη του εμφάνιση στις 20/1/82 στον αγώνα με την Πορτογαλία (1-2) και την τελευταία του στις 21/6/94 στο Παγκόσμιο Κύπελλο των ΗΠΑ εναντίον της Αργεντινής (0-4), έχοντας 65 συμμετοχές με 6 γκολ.\nτο 1999... ο Εχούντ Μπάρακ εκλέγεται πρωθυπουργός του Ισραήλ.\nτο 2000... η Σούζι Ο'Νιλ καταρρίπτει το αρχαιότερο ρεκόρ στην κολύμβηση, της Αμερικανίδας Μέρυ Μίγκερ με 2:05.96 από τις 13/8/81, όταν κερδίζει τα 200μ πεταλούδας με 2:05.81 στο προ-ολυμπιακό τουρνουά στο Σίδνεϊ\nτο 2002... πεθαίνει ο Ντέιβ Μπεργκ, ένας από τους σκιτσογράφους του περιοδικού "Mad".\nτο 2003... πέντε βομβιστικές επιθέσεις, συγκλονίζουν την Καζαμπλάνκα, τη μεγαλύτερη πόλη του Μαρόκου με στόχο το προξενείο του Βελγίου, ένα παλιό εβραϊκό κοιμητήριο και μια λέσχη της εβραϊκής κοινότητας, ένα πολυτελές ξενοδοχείο και ένα εστιατόριο. Ο αριθμός των νεκρών από τις επιθέσεις ανέρχεται στους 41, μεταξύ των οποίων και 14 από τους καμικάζι, μέλη της ισλαμικής οργάνωσης του Μαρόκου, Ασιράτ αλ Μουστακίμ (Το Δίκαιο του Δρόμου)", που συνδέεται με την Αλ Κάιντα.


Επιστολή Γιάννη Ζορμπά σχετικά με την αποβίβαση του Ιωάννη Καποδίστρια στην Αίγινα.\nΕπιστολές αναγνωστών. 19 Οκτωβρίου 2021\nΑπό τον Δήμαρχο Αίγινας κ. Γιάννη Ζορμπά λάβαμε την ακόλουθη επιστολή.\nΣας ευχαριστώ για την ωραία ερώτηση. Από πολλά χρόνια τώρα γνωρίζω την προσήλωση των Αιγινητών στα της ιστορίας του νησιού σας, και ιδιαίτερα στα Καποδιστριακά. Η συνεισφορά απλών πολιτών σας (που δεν είναι ιστορικοί) στο θέμα, θα μου επιτρέψετε να πω, είναι μερικές φορές πιο ενθουσιώδης ακόμα και από αυτή της οργανωμένης ιστορικής επιστήμης. Με ταπεινότητα και σεβασμό στο έργο των συμπολιτών σας, θα ήθελα όντως να πω και τη δική μου γνώμη, καθώς ασχολούμαι με το αποτύπωμα του Κυβερνήτη αρκετά χρόνια τώρα.\n«Την 9 [του μήνα] προς το εσπέρας κοπάσαντος του ανέμου απέπλευσε το Ουάρσπιτ [το Αγγλικό πολεμικό στο οποίο επέβαινε ο κυβερνήτης], και την 11 περί λύχνων αφάς άραξεν εις τον λιμένα της Αιγίνης».\n«Ο Εξοχώτατος Κυβερνήτης απέβη εις το παράλιον της πόλεως εν μέσω των ευφημιών… Ο δρόμος ο φέρων από τον αιγιαλόν εις το Βουλευτήριον, όλαι αι παραστοιχούσαι οικίαι, και τα πέριξ του Βουλευτηρίου ήσαν πλήθοντα ενθουσιώντος λαού…»\n…Μετά το πρόγευμα, επιβιβάστηκαν σε μια λέμβο οι ελληνικές αρχές και σε μία άλλη ο Κυβερνήτης με τον Άγγλο και τον Γάλλο πλοίαρχο, τους ακολούθησε δε μία λέμβος κενή και άλλες που μετέφεραν όλα τα πρόσωπα της ακολουθίας. Όλες οι λέμβοι έφεραν την Ελληνική σημαία.\n«4 Ιανουαρίου, ημέρα Τετάρτη. Μετά τα μεσάνυχτα, αγκυροβόλησε στο Περιβόλαν η Γαλλική Φρεγάτα ‘ Ήρα’ και μια γκαμπάρα, (φορτηγό πλοιάριο …»


Cinnamon Rolls – Dare to Be\nΑπό το TakeMeBack.gr\nΣε πιάνει και εσένα κάτι Κυριακές απογεύματα που θες να φας όλο το γειτονικό σου ζαχαροπλαστείο; Είμαι σίγουρη ότι είσαι και εσύ ένας από εμάς.\nΗ σημερινή συνταγή που θα σου δώσουμε σε προειδοποιούμε από τώρα δεν είναι healthy. Πιο πολύ σε κόλαση θα την περιγράφαμε. Αλλά είναι από τα γλυκά που δε γίνεται να μη σου αρέσουν. Θες να τσιμπάς κάτι ως συνοδευτικό με τον καφέ σου; Εννοείται! Θες να το φτιάξεις για κέρασμα; Φυσικά! Θες να το φας επειδή απλά σε έχει πιάσει υπογλυκαιμία; ΑΣΦΑΛΩΣ! Νομίζω ότι έχεις καταλάβει ήδη ότι μιλάμε για τα cinnamon rolls, κλασσικό αμερικάνικο γλυκό. Αυτούς του μικρούς διαόλους που τρως ένα κομμάτι και δε μπορείς να σταματήσεις.\nΤο βασικό και ξεχωριστό όμως αυτής της συνταγής είναι ότι μιλάμε για μία διαδικασία πολύ εύκολη και γρήγορη καθώς θα το φτιάξεις με έτοιμη σφολιάτα γιατί είμαστε και πολυάσχολοι και δεν προλαβαίνουμε να ανοίγουμε φύλλα.\nΠάμε όμως να ξεκινήσουμε με τη συνταγή για να πας μετά τρέχοντας στο super market.\n½ κούπας βούτυρο σε θερμοκρασία δωματίου\n¼ κούπας άσπρη ζάχαρη\nΓια το γλάσο βανίλιας\n4 κουταλιές της σούπας κρέμα γάλακτος με 35% λιπαρά\nΠρώτα απ’ όλα προθερμαίνεις το φούρνο στους 220 βαθμούς. Παίρνεις ένα γυάλινο πυρεξάκι και βάζεις 4 κουταλιές βούτυρο. Επόμενη κίνηση είναι να το βάλεις στο φούρνο ώστε να λιώσει. Προσθέτεις την καστανή ζάχαρη και ανακατεύεις καλά ώστε να ομογενοποιηθεί το μείγμα.\nΠάμε στο δεύτερο στάδιο. Ανοίγεις το φύλλο σφολιάτας και απλώνεις πάνω του το υπόλοιπο βούτυρο που έμεινε. Ανακατεύεις την άσπρη ζάχαρη με τηνκανέλα σε ένα μπολάκι καλά και πασπαλίζεις πάνω στο φύλλο σφολιάτας ομοιόμορφα. (Φαντάσου το λίγο πως λιώνει αυτό στο φούρνο).\nΤώρα πρέπει να κάνεις ρολό το φύλλο (προσπάθησε όσο καλύτερα μπορείς, το ξέρουμε είναι λίγο δύσκολο) και ύστερα να το κόψεις σε κομμάτια. Συνήθως βγαίνουν περίπου 8-10 ρολά κανέλας. Σου προτείνουμε να το κόψεις στη μέση και μετά πάλι στη μέση ώστε να βγουν όλα τα κομμάτια σε ίσα μέρη.\nΒάλε τα ρολάκια μέσα στο πυρεξάκι και αν έχει μείνει από το μείγμα ζάχαρη-κανέλα, πασπάλισέ το πάνω τους. Καλό είναι να μην κολλήσεις τα ρολάκια μεταξύ τους, ίσα ίσα πρέπει να έχουν αρκετό χώρο καθώς θα φουσκώσουν.\nΚατευθείαν στο φούρνο και ψήνεις στους 220 βαθμούς για 20 λεπτά περίπου μέχρι να πάρουν χρώμα.\nΤελευταίο και αποτελειωτικό βήμα. Πάρε ένα μπολάκι και ανακάτεψε καλά τη μία κούπα ζάχαρη άχνη, τις 4 κουταλιές της σούπας κρέμα γάλακτος και τηβανίλια. Με το που βγάλεις το πυρέξ από το φούρνο περίχυσε το μείγμα πάνω στα ρολάκια, φύσα καλά για να μην τσουρουφλιστείς και δοκίμασε αυτόν τον πειρασμό.\nΕίναι μακράν η καλύτερη συνταγή που έχεις δοκιμάσει αλλά και η πιο εύκολη. Δοκίμασε τη και πες μας τη γνώμη σου. Εννοείται ότι περιμένουμε και τις φωτογραφίες σας! Καλή Απόλαυση !!!\n28/05/2019 28/05/2019 by daretobe Categories: foodTags: CinnamonRolls,DareToBe,dessert,food,Foodpaths,TakeMeBack\tΣχολιάστε


NewsIT Πολιτικη Ηχηρο μηνυμα Καμμενου στην Τουρκια μετα την παρελαση! «Παραιτησου» του φωναξαν – video\n– Σαφέστατο και ηχηρότατο μήνυμα προς την Τουρκία έστειλε ο Πάνος Καμμένος\n– «Όποιος τολμήσει να αμφισβητήσει την εθνική κυριαρχία μας, θα μας βρει απέναντί του ενωμένους» είπε μετά το τέλος της στρατιωτικής παρέλασης στη Θεσσαλονίκη\n– «Καμμένε παραιτήσου» του φώναξε άνδρας στον υπουργό Άμυνας\n– Διαμαρτυρόταν για τη Συμφωνία των Πρεσπών\nΛαμπρότητα, συγκίνηση (όταν ο πιλότος Γεώργιος Παπαδάκης “έσκισε” με ένα F-16 τον ουρανό της πόλης), ηχηρά μηνύματα κατά του φασισμού αλλά και της… Τουρκίας, μέχρι κι ένα κάλεσμα σε παραίτηση (το… άκουσε ο Πάνος Καμμένος) για τη Μακεδονία είχε η στρατιωτική παρέλαση για την 28η Οκτωβρίου στη Θεσσαλονίκη.\nΠαρόντες στην παρέλαση οι πρόεδροι της Ελλάδας και της Ιταλίας, οι υπουργοί Άμυνας Ελλάδας και Κύπρου, η πρόεδρος του ΠΑΣΟΚ, Φώφη Γεννηματά, ο πρόεδρος της Ένωσης Κεντρώων, Βασίλης Λεβέντης, ο δήμαρχος της πόλης Γιάννης Μπουτάρης (οι δυο τελευταίοι “αρπάχτηκαν” κιόλας) και η ηγεσία των Ενόπλων Δυνάμεων.\nΑκολούθησε το ηχηρό μήνυμα του υπουργού Άμυνας προς την Τουρκία. «Σε οποιονδήποτε τολμήσει να αμφισβητήσει την εθνική κυριαρχία ή την εδαφική ακεραιότητα της χώρας, είμαστε όλοι έτοιμοι να πούμε ένα μεγάλο “ΌΧΙ”. Επιθυμούμε την ειρηνική συνύπαρξη και γι’ αυτήν εργαζόμαστε αλλά θα πρέπει να ξέρουν πάρα πολύ καλά ότι όποιος τολμήσει να αμφισβητήσει την εθνική κυριαρχία της πατρίδος μας, θα μας βρει απέναντί του ενωμένους. Θα μας βρει όλους μαζί. Και να ξέρει ότι θα πληρώσει πολύ ακριβά μια τέτοια κίνηση».\nΥπέρ της εθνικής αφύπνισης και συνεννόησης, με “όχι” στην ακροδεξιά τάχθηκε η πρόεδρος του Κινήματος Αλλαγής, Φώφη Γεννηματά. «Τιμούμε τους ήρωες που αγωνίστηκαν ενάντια στον φασισμό, τη γενιά του Έπους του ΄40, τη γενιά της Εθνικής Αντίστασης. Ευρώπη και Ελλάδα πρέπει να πουν σήμερα ένα νέο όχι. Όχι στην ακροδεξιά που κάνει ξανά την εμφάνισή της απειλητική. Χρειάζεται εθνική αφύπνιση, με συνεννόηση, με εθνική γραμμή να προστατεύσουμε τα εθνικά μας συμφέροντα. Το Κίνημα Αλλαγής είναι δύναμη πατριωτική. Ο γνήσιος πατριωτισμός δεν χρειάζεται χορηγούς, πρόθυμους και ενδιάμεσους. Χρειάζεται, σήμερα, με ενότητα, οι Έλληνες να διαμορφώσουμε τους όρους και τις προϋποθέσεις του μέλλοντός μας. Χρόνια πολλά», δήλωσε η κ. Γεννηματά.\n28Η ΟΚΤΩΒΡΙΟΥΕΙΔΗΣΕΙΣΘΕΣΣΑΛΟΝΙΚΗΠΑΝΟΣ ΚΑΜΜΕΝΟΣΣΤΡΑΤΙΩΤΙΚΗ ΠΑΡΕΛΑΣΗ


My Michigan state of mind | Out of office automatic reply\n← σε ζωντανή μετάδοση\nSeptember 9, 2010 · 2:10 pm\nMy Michigan state of mind\nΤα δέντρα γίνονται σιγά σιγά κίτρινα και κόκκινα. Χώνομαι σε μια τεράστια κόκκινη κολεγιακή φούτερ με κουκούλα και πίνω πράσινο τσάι. Το προηγούμενο Σάββατο άρχισε η σεζόν του φούτμπολ και ο ουρανός γέμισε από εμψυχωτικά συνθήματα. Συναντώντας την καθηγήτρια Τουρκικών του Will σε ένα καφέ απέναντι από το campus παρακολουθούσα τους φοιτητές να τρέχουν προς τα κτίριά τους κάτω από ασήκωτα σακίδια και τους ζήλευα. Κυρίως γιατί ήταν τόσο σίγουροι για τον προορισμό τους. Δεν θυμάμαι την τελευταία φορά που ήξερα με απόλυτη σιγουριά τι θέλω να κάνω. Πού θέλω να βρεθώ για τους επόμενους μήνες. Ποιο θα ήταν ένα ιδανικό σενάριο για την ζωή μου. Θα κάνω αίτηση σε ένα πρόγραμμα δημιουργικής γραφής. Μπορεί να με δεχτούν, μπορεί και όχι. Μπορεί του χρόνου να διασχίζω κι εγώ τον δρόμο με σιγουριά κάτω από ένα ασήκωτο σακίδιο, μπορεί και όχι. Εν τω μεταξύ κάνω μια καινούργια δίαιτα που δεν περιλαμβάνει στερήσεις και αντικατάσταση γευμάτων με καφέ. Ο Will μου λέει πως έτσι τρέφονται οι άνθρωποι κανονικά. Λέγεται ισορροπημένη διατροφή και άσκηση. Δεν τον πιστεύω απόλυτα. Προσπαθεί να με πείσει πως το φαγητό δεν έχει σχέση με συναισθήματα. Δεν πρέπει να αισθάνομαι περήφανη αν δεν φάω κάτι ή να καταρακώνομαι από τύψεις αν δοκιμάσω ένα cupcake. Τι εννοείς δεν έχει σχέση το φαγητό με τα συναισθήματα; Όλη μου η ταυτότητα ήταν βασισμένη στο emotional eating, τώρα θα αλλάξω; Ναι, μου λέει με τέτοια σιγουριά που τον πιστεύω. Τελικά μπορεί αυτή η δυτική διατροφή των ψυχολογικά ισορροπημένων ανθρώπων να μου ταιριάζει περισσότερο από τις προηγούμενες μεθόδους. Φτιάχνω και άλλο πράσινο τσάι και χαζεύω τα emails μου. Η Ελένη είναι η καινούργια διευθύντρια του Marie Claire. Στην παράλληλη πραγματικότητα του μυαλού μου παίρνω το πρώτο αεροπλάνο και εμφανίζομαι στο γραφείο της απρόσκλητη να την αγκαλιάσω για συχγαρητήρια και μετά να τσιρίξω από ενθουσιασμό. Έχω φανταστεί όλες τις λεπτομέρειες: το γεγονός ότι θα με δουν πρώτα από το ατελιέ και θα τους κάνω σςςςςςς με το δάχτυλο για να μη μας πάρει χαμπάρι η Ελένη. Το poker face που θα διατηρήσω όταν θα μπω μέσα και θα της πω: who’s the boss? Την ώρα που θα την αγκαλιάζω και θα γελάμε σαν χαζές. Στην κανονική πραγματικότητα των ακριβών αεροπορικών εισιτηρίων, κοντεύω να σκάσω που δεν ήμουν εκεί στο πάρτι που της έκαναν οι υπόλοιπες. Και που δεν θα είμαι εκεί κάθε μέρα να την καλημερίζω όταν μπαίνω. Η Ελένη με έμαθε τόσα πολλά πράγματα που δεν θα μπορέσω να της το ανταποδώσω ποτέ. Όχι μόνο για την δουλειά και το γράψιμο, αλλά και για την ζωή, για την φιλία, για την πολιτική (ζει με τo Time στο χέρι), για τις σχέσεις, για τον έρωτα για τα παιδιά. Είναι ο μόνος άνθρωπος που με είδε να υποδύομαι ένα νούφαρο και έζησε να το διηγείται. Όταν χρειάζομαι ένα happy place να ταξιδέψω, σκέφτομαι εκείνη την μέρα με τα κοκτέιλ στο κέντρο και την σοκολάτα στο Χαλάνδρι, ναι, ναι εκείνη την μέρα που έκανα το γόνατό μου μοβ. Και όταν χρειάζομαι ένα ωραίο σχέδιο για το μέλλον, μας φαντάζομαι στο σπίτι της στην Σύρο, να γελάμε με τα ίδια inside jokes που είχαμε και ως διπλανές στο γραφείο. Ο Will σήμερα μου είπε πως ελπίζει να μην χάσω το δέσιμο που είχα με τις φίλες μου στην Ελλάδα. Είναι μερικές φίλες που ανήκουν στην κατηγορία “αδερφή”, του εξηγώ: δεν έχει σημασία πόσες μέρες έχεις να μιλήσεις στο τηλέφωνο μαζί τους ή να τις δεις, μόλις βρεθείτε είναι σαν να μην πέρασε μια μέρα. Βάζει και τα υπόλοιπα βιβλία μέσα στο σακίδιό του. “Θα γυρίσω στις 6”. Καλό μάθημα, είμαι τόσο περήφανη για σένα. Πάω να ξαπλώσω κάτω από ένα δέντρο με κίτρινα φύλλα και να φανταστώ την στιγμή που θα λέω σςςςςςςςςςςς στην Δήμητρα και την Κάτια για να κάνω έκπληξη στην Ελένη.\nκατά την διάρκεια του αγώνα, χαιρόμασταν με τα συνθήματα στα σύννεφα\nFiled under American woman?, Ann Arbor story, Homesickness and other maladies, On leaving.\n4 responses to “My Michigan state of mind”\nΠολύ ωραίο κείμενο, με ταξίδεψε!! Σου εύχομαι αργά ή γρήγορα να βρεις τον προορισμό σου!!\nΒρε παλιοκόριτσο, σταμάτα να με συγκινείς τόσο πολύ… Κάθε φορά που σε διαβάζω θέλω να κλαίω. Ναι, κι εγώ έχω τη φαντασίωση ότι μπαίνεις κρυφά στο γραφείο και σε ανακαλύπτουμε αλλά δεν κάνει να τσιρίξουμε για να μη μας καταλάβουν. Ναι, η Πάπι είναι η καινούργια μας διευθύντρια και είναι κρίμα που δεν δουλεύουμε πια μαζί για να το φχαριστηθείς κι εσύ. Το μόνο κακό είναι ότι μετακόμισε κι εγώ πρέπει πάλι να προσαρμοστώ σε μία καινούργια πραγματικότητα χώρου γιατί όποιος αγαπάω φεύγει. Εσύ άλλαξες Ήπειρο. Τουλάχιστον η Πάπι απομακρύνθηκε μόνο μερικά μέτρα…\nΝα γεμίσεις την παλιά μας γειτονιά ροζ πουά πριν έρθει κανένα αγοροκόριτσο πάλι σαν την Παπαϊωάννου και θέλει μαυρίλες και μινιμαλισμούς.\nΜια μέρα θα το κάνω και θα έρθω και θα τσιρίζουμε όλες μαζί! :))))


Αποκαλυπτήρια για την Porsche 935. Ο Moby Dick του 2020 - 4Drivers.gr - Just Journalism\nΗ σημερινή μετενσάρκωση των αγωνιστικών 935, που συμμετείχαν στο Le Mans του ’78, δεν είναι τίποτα λιγότερο από τις νέες Porsche 935. Αυτοκόλλητα Martini, αναμνήσεις του χθες, τεχνολογία του σήμερα, μπάκετ για έναν. Συμβαίνει, με το που μπήκε το 2020, στην πίστα του Portimão, στην πορτογαλία\nΜόλις 77 τεμάχια υποσχέθηκε η εταιρεία πως θα κατασκευάσει για τη σύγχρονη αναβίωση της συγκλονιστικής Porsche 935. Κάτω από το εντυπωσιακό αμάξωμα που παραπέμπει στη «Moby Dick» του ’78 υπάρχει μία τροποποιημένη GT2 RS, το γένος 991. Η τιμή της 935 έχει οριστεί στα €701,948 προ φόρων. Αυτοκίνητο για wallpaper\nΤην ώρα που γράφονται αυτές οι γραμμές, λαμβάνει χώρα η παρουσίαση δεκατριών Porsche 935, στην πίστα του Portimão\nΠρόκειται για μία εντυπωσιακή κίνηση. Δεν προορίζεται για χρήση δρόμου, είναι αποκλειστικά διαθέσιμη ως αγωνιστική κατασκευή και συμμετοχές τύπου club racing. Αποτίει φόρο τιμής στο χθες με ένα μονοθέσιο σκληρού πυρήνα.\nΗ φάλαινα, το μυθιστόρημα και ένα τερατώδες αμάξωμα\nΗ ιστορία της αρχικής Porsche 935, ως ένα από τα πιο εντυπωσιακά αυτοκίνητα που έχουν γράψει ιστορία στους αγώνες αντοχής, συνδέεται με το μυθιστόρημα του Herman Melville. Ο «Moby-Dick – Η φάλαινα» ήταν ένα από τα έργα του Melville. Πάει πολλά χρόνια πίσω η συγγραφή του, στο 1851.\nΗ 935 του 1978, όπως εκτίθεται στο Μουσείο της Porsche, στη Στουτγάρδη\nΈναν και πλέον αιώνα αργότερα, όταν οι Porsche 935 εμφανίστηκαν στο Le Mans του 1978, το παρατσούκλι «Moby-Dick» ήταν σχεδόν αυτονόητο. Λευκές, φαρδιές και με μία τεράστια πίσω φτερούγα για μεγαλύτερη αρνητική άντωση, έμοιαζαν με τεράστιες φάλαινες στην πίστα. Και κατασπάραξαν τον ανταγωνισμό\nΕκμεταλλεύτηκαν τα κενά που υπήρχαν στους κανονισμούς του Group 5 και με διάφορες τροποποιήσεις δημιούργησαν μια πολεμική μηχανή. Για την ιστορία, ο κινητήρας απέδιδε μεταξύ 750 και 850 ίππων, στα μόλις 1,030 kg. Τέρας.\nΗ αναβίωση των Porsche 935 σήμερα\nΌπως και η ιστορική της πρόγονος, η 935 της σημερινής ημέρας φέρει ένα παρόμοιο αμάξωμα, κατασκευασμένο από κάρμπον (CFRP). Με το εκτεταμένο body και την τεράστια πίσω αεροτομή, το συνολικό μήκος της φτάνει τα 4.87 μέτρα. Το πλάτος είναι 2.03 μέτρα.\nΗ αεροδυναμική είναι, φυσικά, εξ ολοκλήρου σχεδιασμένη από την αρχή – έστω και αν παραπέμπει στη Moby-Dick. Ταυτόχρονα, υπάρχουν αναφορές και σε άλλες αγωνιστικές κατασκευές της Porsche. Όπως, για παράδειγμα, τα πίσω LED φώτα μνημονεύουν στις 919 Hybrid LMP1. Ή οι πλαϊνοί καθρέπτες που θυμίζουν τη σύγχρονη νικήτρια του Le Mans, την 911 RSR. Και οι απολήξεις τιτανίου στην εξαγωγή παραπέμπουν στην 908 του ’68.\nΔείτε το βίντεο που είχε «ανεβάσει» η εταιρεία το 2018, κατά τη φάση εξέλιξης της 935. Έχει ενδιαφέρον\nΚάτω από το αμάξωμα βρίσκεται ως βάση η τρέχουσα 911 GT2 RS. Στο σασί της 991 – η νέα GT2 RS στο σασί της 992 δεν έχει ακόμη παρουσιαστεί.\nΗ μετάδοση γίνεται στον πίσω άξονα μέσω του γνωστού κιβωτίου PDK, η απόδοση είναι στους 700 ίππους και το συνολικό βάρος στα 1,380 kg. Έχουν διατηρηθεί τα συστήματα ελέγχου πρόσφυσης, το γνωστό PSM (Porsche Stability Management), όπως και το ABS.\nΌπως προαναφέρθηκε, μόλις 77 αντίτυπα θα κατασκευαστούν και η τιμή ξεκινά στα €701,948.\nΠριν λίγες ώρες, ο φωτογράφος Stephan Bauer, που συνεργάζεται με την επίσημη Porsche, δημοσίευσε μερικές εικόνες από την παράδοση δεκατριών Porsche 935, στην πίστα του Portimão.\nFirst Sunday Car Porn of 2020. Knowing that the odds of so many 935s gathered in one place at the sametime would never happen again we had to make sure to line them all up to document the special moment. 13 of the 77 cars present at the sametime. @porsche.customerracing\nA post shared by Stephan Bauer (@stephan_bauer) on Jan 5, 2020 at 11:13am PST\nΤα specs του μοναδικού: Porsche 935 (Typ 991, Gen 2)\nH εταιρεία έχει ήδη ανακοινώσει τα specs των αυτοκινήτων. Παρατίθενται αυτούσια παρακάτω.\n• Weight: 1,380 kg\n• Width: 2,034 mm (περιλαμβανομένων των καθρεπτών)\n• Water-cooled 6-cylinder aluminium twin-turbo rear-mounted boxer engine and rigid suspension / 3,800 cc / stroke 77.5 mm / bore 102 mm / ca. 515 kW (700 hp)\nΑμάξωμα / Κόκπιτ\n11.5J x 18 offset 15.3 with centre-locking nut / Michelin transport tyres 29/65-R18\n13J x 18 offset -10 with centre-locking nut / Michelin transport tyres 31/71-R18\nΧρωματολόγιο / livery\nAgate gray water-based paint. Optional: Martini livery\nΉδη από το τέλος του 2019 κάποιοι αγοραστές της Porsche 935 έχουν ήδη παραλάβει τα πρώτα αυτοκίνητα. Ένας εξ αυτών στο παρακάτω βίντεο κάνει τη δική του περιήγηση.\nΔιάβασέ το: Επίσκεψη στο Μουσείο της Porsche


Η ανάγκη για ένα καλό password είναι πιο σημαντική από ποτέ - SecNews.gr\nΤρίτη, 31 Μαρτίου, 23:20\nΑρχική security Η ανάγκη για ένα καλό password είναι πιο σημαντική από ποτέ\n1 Μαρτίου 2020, 19:08\nΔυστυχώς, το 2019 ήταν ένα ακόμη μια χρονιά ρεκόρ για τις παραβιάσεις δεδομένων. Έτσι, οι εγκληματίες στον κυβερνοχώρο έχουν πλέον πρόσβαση σε ακόμη περισσότερα password που μπορούν να χρησιμοποιήσουν για να εισέλθουν στους λογαριασμούς σας.\nΑν επαναχρησιμοποιήσετε το ίδιο password σε πολλούς λογαριασμούς – όπως κάνουν πολλοί άνθρωποι – βάζετε σε κίνδυνο όλους αυτούς τους λογαριασμούς, εάν μόνο ένας από αυτούς χακαριστεί.\n“Εάν ένα password χρησιμοποιείται σε πολλούς λογαριασμούς, ένας πολύ απλός λογαριασμός που δημιουργήσατε κατά το παρελθόν θα μπορούσε να παρέχει πρόσβαση στα οικονομικά σας στοιχεία, τα οποία θα μπορούσαν να σας κοστίζουν πολλά χρήματα και χρόνο”, δήλωσε ο Chris Scott από την IBM X-Force Research.\nΘα πρέπει να έχετε ένα ισχυρό και μοναδικό password για όλους τους λογαριασμούς σας. Μπορείτε να χρησιμοποιήσετε έναν password manager που θα “θυμάται” τους κωδικούς σας για εσάς.\nΤουλάχιστον, είναι επιτακτική ανάγκη να έχετε έναν ασφαλή και μοναδικό κωδικό πρόσβασης για τους βασικούς λογαριασμούς σας: λογαριασμούς email, τράπεζικών, πιστωτικών καρτών, οικονομικών και social media. Στη συνέχεια, ρυθμίστε τον έλεγχο ταυτότητας πολλαπλών παραγόντων (MFA) όποτε σας δίνεται αυτή η δυνατότητα.\nΤο MFA απαιτεί για το login να εισαγάγετε έναν κωδικό – που θα σας αποσταλεί τηλεφωνικά ή μέσω email – καθώς και τον κωδικό πρόσβασης, για να επαληθεύσετε ότι είστε πραγματικά εσείς. Ναι, αυτό σας καθυστερεί μερικά δευτερόλεπτα, αλλά μπορεί να σταματήσει έναν hacker.\n“Ακόμη και αν κάποιος αποκτήσει τον κωδικό πρόσβασής σας, ο έλεγχος ταυτότητας πολλαπλών παραμέτρων καθιστά πολύ δύσκολο για αυτούς να χακάρουν τα συστήματά σας”, ανέφερε ο Scott.\nΠροηγούμενο άρθροΕπιχειρήσεις: Ποια λάθη στον τομέα του IT μπορεί να τους “στοιχίσουν”;\nΕπόμενο άρθροΚορωνοϊός και τεχνολογικά συνέδρια: Ποια γίνονται και ποια ακυρώνονται;


ITHOMI NEWS: Κομμένα πόδια μέσα σε παπούτσια ξεβράζονται εδώ και 9 χρόνια στη δυτική Αμερική. Πολλές θεωρίες -Καμία απάντηση!!!\nΚομμένα πόδια μέσα σε παπούτσια ξεβράζονται εδώ και 9 χρόνια στη δυτική Αμερική. Πολλές θεωρίες -Καμία απάντηση!!!\nΑναρτήθηκε από Γιάννης Ελ. Λινάρδος στις 7:17 μ.μ.


Αυτό το πρόγραμμα άσκησης για όλο το σώμα συσφίγγει τις δύσκολες περιοχές και προσφέρει γράμμωση στην κοιλιά ενώ σμιλεύει τους μυς.\nΑντί να βιάζεσαι να τελειώσεις τις ασκήσεις βάζοντας τον... αυτόματο πιλότο, επιβράδυνε λιγάκι: επικεντρώσου στην αναπνοή σου και στους μυς που ασκούνται κατά τη διάρκεια της κίνησης. Αυτό θα σε βοηθήσει να σμιλεύσεις το σώμα σου πιο ολοκληρωμένα και έτσι θα δεις αποτελέσματα πιο γρήγορα! Για τις υπόλοιπες ασκήσεις κάνε κλικ εδώ και εδώ.\nΑσκεί το μέσο κορμό, τα χέρια και το στήθος. Πάρε θέση για κάμψεις, με τις παλάμες ακριβώς κάτω από τους ώμους και τις κνήμες πάνω στην ιατρική μπάλα. Σήκωσε τους γοφούς, φέρνοντας την μπάλα προς τις παλάμες, μέχρι να πάρει θέση αντεστραμμένου V (εικόνα). Κύλησε ξανά την μπάλα προς την αρχική θέση και σήκωσε πρώτα το δεξί και μετά το αριστερό για να ολοκληρώσεις μία επανάληψη. Εκτέλεσε 5 με 8 επαναλήψεις (χρησιμοποίησε μεγαλύτερη μπάλα αν δυσκολεύεσαι).\nΑσκεί τα πόδια, τους γλουτούς, τους ώμους και τους δικεφάλους. Κράτα τα βαράκια με τα χέρια στα πλάγια και στηρίξου με την πλάτη σε έναν τοίχο. Βάλε πιο μπροστά τα πέλματα περίπου 45 εκ., κρατώντας τα ενωμένα, και κάνε κάθισμα μέχρι οι μηροί να έρθουν παράλληλα με το έδαφος. Σήκωσε τα χέρια στο πλάι στο ύψος των ώμων, με τις παλάμες να κοιτούν κάτω (Α) και στη συνέχεια χαμήλωσε τα χέρια. Εκτέλεσε 20 επαναλήψεις.\nΣήκω όρθια και ξεκούρασε τα πόδια σου για 30 δευτερόλεπτα. Κάνε ξανά κάθισμα με την πλάτη στον τοίχο, αλλά αυτή τη φορά με τα πέλματα ανοιχτά. Τέντωσε τα χέρια στο πλάι και έπειτα σήκωσε τα βαράκια μέχρι τους ώμους (Β). Εκτέλεσε 20 επαναλήψεις. Σήκω όρθια και ξεκουράσου λιγάκι. Κάνε ξανά κάθισμα με την πλάτη στο τοίχο, με τα πέλματα ανοιχτά. Φέρε τα βαράκια δίπλα στους ώμους, με τις παλάμες να κοιτούν μπροστά και τέντωσέ τα πάνω από το κεφάλι (Γ). Χαμήλωσέ τα και επανάλαβε. Εκτέλεσε 20 επαναλήψεις.


Rodosblog Χρυσόστομος ! Ειδήσεις: Η νεολαία ΣΥΡΙΖΑ τώρα θέλει κατάργηση των ΜΑΤ -Θα αφήσουν τίποτα όρθιο;\nΗ νεολαία ΣΥΡΙΖΑ τώρα θέλει κατάργηση των ΜΑΤ -Θα αφήσουν τίποτα όρθιο;\nΜετά την κατάργηση της πρωινής προσευχής και το μαθήματος των θρησκευτικών, η νεολαία ΣΥΡΙΖΑ τώρα θέλει και την κατάργηση των ΜΑΤ.\nΑφορμή για την απαίτηση της νεολαίας της κυβερνητικής παράταξης αποτέλεσε η «αναίτια επίθεση των ΜΑΤ», όπως την χαρακτηρίζει σε διαδηλωτές στη χθεσινή πορεία αλληλεγγύης για τους πρόσφυγες και τους μετανάστες που έγινε στο κέντρο της Θεσσαλονίκης.\nΣε ανακοίνωσή που εξέδωσε η νεολαία ΣΥΡΙΖΑ Θεσσαλονίκης αναφέρει χαρακτηριστικά: ...\n«Είναι ανεπίτρεπτο να συνεχίζουν να υπάρχουν δυνάμεις (ΜΑΤ) που μόνη τους δουλειά είναι η καταστολή των κοινωνικών αγώνων και η τρομοκράτηση του λαού. Επιπλέον η πολιτική ευθύνη σχετικά με τον εκδημοκρατισμό της αστυνομίας, την εξάλειψη ακροδεξιών θυλάκων εντός αυτής καθώς και της αλλαγή της λειτουργίας της, βαραίνει σε πολύ μεγάλο βαθμό την κυβέρνηση που, όπως προχώρησε στη κατάργηση της ομάδας ΔΕΛΤΑ , πρέπει να προχωρήσει σε πολιτικές πρωτοβουλίες προς αυτή την κατεύθυνση και για την ομάδα ΜΑΤ. Απαιτούμε την κατάργηση των δυνάμεων ΜΑΤ, καθώς και όλων όσων έχουν συγκροτηθεί για να καταστέλλουν τους λαϊκούς αγώνες και την άμεση παρέμβαση της κυβέρνησης για τον εκδημοκρατισμό της αστυνομίας».\nΗ νεολαία ΣΥΡΙΖΑ καταγγέλλει τα ΜΑΤ ότι επιτέθηκαν στους διαδηλωτές και απαιτεί την άμεση απελευθέρωση και την απαλλαγή τους από κάθε κατηγορία δυο διαδηλωτών που συνελήφθησαν.


Στοίχημα: Προσεκτικές προσεγγίσεις στη Μαδρίτη - Nafpaktia News\nΜάθε αναλυτικά πως λαμβάνεις τις sportingbet προσφορές* εγγραφής.\nΕΚΤΙΜΗΣΗ: Όταν μιλάμε για έναν διπλό ημιτελικό Τσάμπιονς Λιγκ, κάθε λάθος στα 180 λεπτά μπορεί να αποβεί μοιραίο. Ρεάλ και Τσέλσι είναι δυο έμπειρες ομάδες που γνωρίζουν πολύ καλά τι πρέπει να κάνουν για να βρεθούν στον τελικό. Αναμένεται πολύ κλειστό ματς στη Μαδρίτη, πάμε με το 1.62 του under 2.5 από τη sportingbet.\nΠροηγούμενο άρθροΤο πρόγραμμα διενέργειας Rapid test στη Ναύπακτο τη νέα εβδομάδα


Η Φωνή των Πειραιωτών: Ασφαλής η σχέση των παιδιών με το Διαδίκτυο;\nΑσφαλής η σχέση των παιδιών με το Διαδίκτυο;\nTo Διαδίκτυο είναι πλέον ένα βασικό μέσο ενημέρωσης, ψυχαγωγίας και κοινωνικής επαφής. Για τους μαθητές μάλιστα κάθε εκπαιδευτικής βαθμίδας αποτελεί και πολύτιμο βοηθό στην εκπαιδευτική διαδικασία, ενώ για τους νέους απαραίτητο επαγγελματικό προσόν οι γνώσεις χειρισμού του, προς εύρεση εργασίας.\nΠαρ’ όλα αυτά η αλόγιστη και υπερβολική ενασχόληση με τον «ψηφιακό κόσμο» ελλοχεύουν σοβαρούς κινδύνους για τη σωματική και ψυχική υγεία, ιδιαιτέρως των παιδιών και των εφήβων. Παρατηρείται ότι όλο και περισσότερα παιδιά και έφηβοι παραμελούν τις κοινωνικές δραστηριότητες και υποχρεώσεις της ζωής τους, προκειμένου να «βρίσκονται» στο Διαδίκτυο. Αυτός είναι και ο μεγαλύτερος κίνδυνος: να «βρίσκονται» τα παιδιά μας σε έναν εικονικό κόσμο, ο οποίος επιτρέπει την ανωνυμία ή τη χρήση ψεύτικης ταυτότητας, και «καλύπτει» παραβατικές ή αποκλίνουσες συμπεριφορές. Η συχνή επίσης προβολή μιας «εξιδανικευμένης» πραγματικότητας προκαλεί έντονα το ενδιαφέρον των παιδιών, με αποτέλεσμα να δημιουργούν μια σχέση «εξάρτησης» με το Διαδίκτυο.\nΣαφώς και η λύση δεν είναι η αποχή ή η απαγόρευση, όπως συστήνουν οι ειδικοί. Υπάρχει και ο τρόπος της δημιουργίας μιας σταθερής και ασφαλούς σχέσης των παιδιών με το Διαδίκτυο, με κάποιες βέβαια προϋποθέσεις. Δύο από τις βασικότερες είναι:\n1. Η έγκυρη, έγκαιρη και ενδελεχής ενημέρωση των γονέων από έμπειρους επιστήμονες, ειδικευμένους στο φαινόμενο του «εθισμού» στο Διαδίκτυο, οι οποίοι είναι σε θέση να προτείνουν τρόπους πρόληψης αλλά και αποτελεσματικής αντιμετώπισης και «θεραπείας»\n2. Η αποφυγή παραμονής των παιδιών στο «λαβύρινθο» του Διαδικτύου, όταν είναι μόνα τους, χωρίς την επίβλεψη κάποιου ενήλικα, που είναι ενημερωμένος\nΈνα πρόγραμμα με στόχο τα προαναφερθέντα υλοποιείται από το Εθνικό και Καποδιστριακό Πανεπιστήμιο Αθηνών (Ε.Κ.Π.Α.), μέσω της Μονάδας Εφηβικής Υγείας της Β΄ Παιδιατρικής Κλινικής του και του Κέντρου Επαγγελματικής Κατάρτισης του Ε.Κ.Π.Α. Πρόκειται για το Έργο ΑΡΙΑΔΝΗ, στο οποίο μπορούν να εκπαιδευτούν επαγγελματίες Ψυχικής Υγείας και εκπαιδευτικοί, που ενδιαφέρονται, αλλά και να ενημερωθούν ή να ζητήσουν βοήθεια όσοι την χρειάζονται για τους ίδιους, τα παιδιά τους ή κάποιο αγαπημένο τους πρόσωπο (http: ariadni.med.uoa.gr/, 800 11 800 15). Μπορούν επίσης να απευθυνθούν στη Μονάδα Εφηβικής Υγείας (Μ.Ε.Υ.) (www.youth-health.gr, email: info@youth-health.gr, τηλ.: 210-7710824).\nΟι ειδικοί του Προγράμματος ΑΡΙΑΔΝΗ μάς δίνουν τις ακόλουθες χρήσιμες συμβουλές:\n· «Συζητάμε με τα παιδιά για το πώς πρέπει να χρησιμοποιούν το Διαδίκτυο.\n· Είμαστε ενημερωμένοι.\n· Θέτουμε όρια στο διαδικτυακό κόσμο, όπως ακριβώς και στον πραγματικό.\n· Ενθαρρύνουμε τη χρήση φίλτρων γονεϊκού ελέγχου σε όλες τις συσκευές που συνδέονται στο Διαδίκτυο.\n· Βοηθάμε τα παιδιά να κατανοήσουν ότι αυτά που συναντούν στο Διαδίκτυο δεν ανταποκρίνονται πάντα στην πραγματικότητα.\n· Προτρέπουμε τα παιδιά στην ορθολογική χρήση ηλεκτρονικών παιχνιδιών.\n· Είμαστε εξοικειωμένοι με τις Σελίδες Κοινωνικής Δικτύωσης.\n· Δεν ξεχνάμε ποτέ πως το βασικότερο είναι να μένουν πάντα «ανοιχτές» και «ελεύθερες» οι «γέφυρες» επικοινωνίας με τα παιδιά και τους εφήβους μας, ώστε όποτε μας χρειαστούν να τρέξουν με ασφάλεια κοντά μας, γιατί θα γνωρίζουν ότι πάντα είμαστε εκεί γι’ αυτούς.\nΕιρήνη Νίτη (Δασκάλα στην Ειδική Αγωγή και Εκπαίδευση - Λογοθεραπεύτρια)